**KEMPA EN SUKUHL EN STATE EN KANSAS**

**PWUNG EN PAHPA NOHNO KAN NAN SUKUHL TOHROHR**

**(Mehn Silepe Kan)**

Kowe oh sukuhl mwahuki sewese nomw seri pweida nan sukuhl. Ma mie mehn pwunod kan pid en nomw seri ah sukuhl, kowe oh en nomw seri ah sounpadahk anahne koasoaikihpene mehn pwunod pwukat. Ma ke sohte mwahuki koasoai pwukat, ke anahne koasoaiheng kaun en sukuhl tohrohr men nan ahmw wehi en sukuhl. Se peki kowe en iang sewese nomw seri pweida nan ah sukuhl.

Nan doaropwe wet ke pahn wadek “seri pakolong” oh “seri tohrohr.” “Seri pakolong” wehweki seri men me ahniki apwahl ehu de laud sang en apwahl 13 me koasoaniehr, oh me pwehki apwahl pwukat anahne sawas en sukuhl pwehn esehla audepen sukuhl. Lokaia “seri pakolong” iang mih nan kosonned en Individuals with Disabilities Education Act (IDEA) oh nan kosonned en Kansas Special Education for Exceptional Children Act (kosonned en state). IDEA iei kosonned en federal me koasoandi ia mwomwen seri me ahniki apwahl kan iang sukuhl oh kihong irail oh arail pahpa nohno kan mehn silepe kan. Kosonned en Kansas Special Education for Exceptional Children Act iei kosonned en state ieu me utung kosonned en IDEA oh me kihong tohnsukuhl oh pahpa nohno kan mehn silepe teikan. Eri, tohnsukuhl me ahniki apwahl kan oh ah pahpa nohno ale mehn silepe kan sang kosonned en IDEA (federal) oh state.

“Seri tohrohr” iei lokaia me iangete mih nan kosonned en state, oh wehweki seri me pakolong (kawehwe powe) de seri me inenen loalekeng (uwen pweida nan sukuhl oh padahk kan laud sang seri teikan ni ah sounpar, poadoapoad, oh wasa). Eri, seri me inenen loalekeng oh ah pahpa nohno ahniki mehn silepe kan nan kosonned en state. Kosonned en federal en IDEA kihongete seri pakolong oh arail pahpa nohno kan mehn silepe kan, ah **kaidehn** seri me inenen loalekeng.

Ni ansou me lokaia “seri pakolong” mih nan doaropwe wet, met wehwehki seri me ahniki apwahl en pakolong ieu ah kaidehn seri me inenen loalekeng. Ni ansou me “seri tohrohr” mih nan doaropwe wet, met wehwehki seri pakolong oh pil seri me inenen loalekeng.  
  
Ni ahmw pahpa nohno en seri tohrohr men (pakolong de inenen loalekeng), mie ahmw pwung oh mehn silepe kan nin duwen kosonned en federal oh state (nin duwen kosonned en state ma nomw seri inenen loalekeng). Pwung pwukat kaselehda nan Pakair en Mehn Silepe Kan. Nin duwen kosonned, re anahne kihonguhk doaropwe me kaselehda mehn silepe oh pwung pwukat ni ahmw lokaia de pil ehu lokaia me ke wehwehki. Ma ke mwahuki esehla laud duwen pwung pwukat, menlau koasoaiheng kaun en sukuhl, tohndoadoahk en sukuhl men, kaun en sukuhl tohrohr men, de Kempa en Sukuhl en State en Kansas (KSDE) ni 900 SW Jackson St. Suite 620, Topeka, KS 66612; dengwa (800) 203-9462. Ke pil kak peki doaropwe wet ni Braille, audiotape, de soang en lokaia teikan. Pwehn esehla laud duwen ahmw pwung kan, ke kak peki ale pwuhk en Guide to Special Education sang *Families Together, Inc*.: Wichita 1-888-815-6364 de (316) 945-7747 Voice/TTY; Garden City 1-888-820-6364 de (620) 276-6364 Voice/TTY; Topeka 1-800-264-6343 de (785) 233-4777; Kansas City 1-877-499-5369 de (913) 287-1970 de Kempa en Sukuhl en State en Kansas (800) 203-9462. Pil, pwuhk en Kansas Special Education Process Handbook kak dierekeda nan website en Kempa en Sukuhl en State en Kansas ni [www.ksde.org](http://www.ksde.org/).

**Pakair pid Mehn Silepe Kan**

Wiahda Pepweri 2020

Pahpa Nohno en Seri Pakolong  
Kosonned en Individuals with Disabilities Education Act (IDEA), kosonned en federal pid sukuhl en tohnsukuhl pakolong kan, anahne sukuhl kan en kihonguhk, pahpa nohno kan en seri pakolong, pakair audehkihda mehn silepe kan me ke ahniki nin duwen kosonned en IDEA oh U.S. Department of Education. Re anahne kihonguhk pakair wet pak ehu nan ehuehu pahr, oh pil re anahne kihonguhk pakair ni: (1) ahmw pekipek en wia keseu pid nomw seri; (2) re ale ahmw kamplilein en State nin duwen 34 CFR §§300.151 lel 300.153 oh ni arail ale ahmw kampilein en kopwung nin duwen §300.507 nan par en sukuhl; (3) pilapil pid lipwen sapeik pid nomw seri me kahrehda e anahne iang pil ehu kilahs nin duwen §300.536; oh (4) ni ahmw pekipek. [34 CFR §300.504(a)]

Pakair en mehn silepe kan anahne iangahki kawehwe douluhl pid mehn silepe kan koaros nin duwen §300.148 (ahnane seri iang sukuhl en private me wehi pwainda), §§300.151 lel 300.153 (wiewia en kampilein en State), §300.300 (mweimwei en pahpa nohno), §§300.502 oh 300.503 (IEE oh pakair me wiahdahr), §§300.505 lel 300.518 (mehn silepe teikan, ni karasepe, kopwung, kampilein en kopwung, oh soang en kopwung teikan), §§300.530 lel 300.536 (mehn silepe kan nan Subpart E en kosonned kan en Pali B pid wiewia kalokolok kan), oh §§300.610 lel 300.625 (rir en ire kan nan Subpart F).

Pahpa Nohno en Seri Inenen Loalekeng  
Kosonned en Kansas Special Education for Exceptional Children Act, kosonned en state pid sukuhl en tohnsukuhl tohrohr kan (pakolong oh inenen loalekeng), anahne sukuhl kan en kihonguhk, pahpa nohno kan en seri pakolong, pakair audehkihda mehn silepe kan me ke ahniki nin duwen kosonned kosonned en state kan. Re anahne kihonguhk pakair wet pak ehu nan ehuehu pahr, oh pil re anahne kihonguhk pakair ni: (1) ahmw pekipek en wia keseu pid nomw seri; (2) re ale ahmw kamplilein en State nin duwen K.A.R. 91-40-51; (3) ni arail ale ahmw kampilein en kopwung nin duwen K.A.R. 91-40-28; (4) oh ni ahmw pekipek. [K.A.R. 91-40-26(d)]

**Pakir pid Anahn en State me Sohte Koasoandi   
ni Pali B en IDEA de Ah Kosonned Teikan**

Nin duwen kosonned en federal kan, ni 34 C.F.R. 300.199(a)(2), iet pakair ni nting pid anahn en State teikan me sohte koasoandi nan Pali B en IDEA de ah kosonned teikan. Anahn en State irekidi ni kisin asterisk (\*) oh pahn pateng ire kan pid kosonned en Kansas, me sansal pwehki re kaselehda K.S.A de K.A.R.

**Audepe Kan**

[IREN OARALAP KAN 1](#_Toc148863988)

[\*Wasahn Sukuhl Duwehte en Seri Teikan Nin Duwen Sounpar 1](#_Toc148863989)

[\*Padahk en Keseu Kan 1](#_Toc148863990)

[\*Ripohd en Keseu 1](#_Toc148863991)

[Pakair me Ntingidiehr 1](#_Toc148863992)

[Lokaia Pwilidak 2](#_Toc148863993)

[Email 2](#_Toc148863994)

[\*Soang en seri tohrohr kan 2](#_Toc148863995)

[\*Goal kan pid arail wiewia mwurin sukuhl en pwulopwul oh sawas me kak seweseirail ni ansouo 2](#_Toc148863996)

[Dahkot Mweimwei en Pahpa Nohno 2](#_Toc148863997)

[Mweimwei en Pahpa Nohno 3](#_Toc148863998)

[\*Mweimwei en Pahpa Nohno Pid Wekid Lapala en Sawas Kan 5](#_Toc148863999)

[\* Kihsang Mweimwei en Ekei Soang en Sawas 5](#_Toc148864000)

[Keseu en Sukuhl Uhtohr Kan 5](#_Toc148864001)

[Ire Kan ni Rir 7](#_Toc148864002)

[Kawehwe Kan 7](#_Toc148864003)

[Kaselehda Ihs Emen 7](#_Toc148864004)

[Pakair pid Pahpa Nohno 7](#_Toc148864005)

[Pwung pid Kilang Ire Kan 7](#_Toc148864006)

[Rekord pid Kilang Ire Kan 8](#_Toc148864007)

[Rekord pid Laud Sang Seri Emente 8](#_Toc148864008)

[Soang en Ire Kan Dah oh Wasa re Mih Ie 8](#_Toc148864009)

[Isais Kan 8](#_Toc148864010)

[Wekilahn Rekord Pwehki Pekipek en Pahpa Nohno 8](#_Toc148864011)

[Koaihek en Kopwung 8](#_Toc148864012)

[Padahk en Kopwung Kan 9](#_Toc148864013)

[Lipwen Kopwung 9](#_Toc148864014)

[Mweimwei en Kaselehda Ire Pid Ihs Nomw Seri 9](#_Toc148864015)

[Mehn Silepe Kan 9](#_Toc148864016)

[Kawehlan Ire Kan 9](#_Toc148864017)

[Padahk kan pid Kamiplein en State 11](#_Toc148864018)

[Ia Mwomwen Padahk Kan pid Kopwung Weksang Padahk Kan pid Kampilen en State Kan 11](#_Toc148864019)

[Alehdahn Padahk Kan pid Kampilein en State Kan 11](#_Toc148864020)

[Padahk Kan pid Kampilein en State ni Tikitik 11](#_Toc148864021)

[Ia mwomwen kihda kampilein en State 12](#_Toc148864022)

[Padahk Kan pid Kopwung en Kampilein 13](#_Toc148864023)

[Ia Mwomwen Kihda Kampilein en Kopwung 13](#_Toc148864024)

[Kampilein pid Kopwung 13](#_Toc148864025)

[Doaropwe en Model Kan 14](#_Toc148864026)

[Kopwung en Mediation 14](#_Toc148864027)

[Padahk Kan en Kamwahuiala 15](#_Toc148864028)

[Kopwung pid kampilein kan 17](#_Toc148864029)

[Kopwung ni Sohte Uhpoar 17](#_Toc148864030)

[Pwung en Kopwung Kan 17](#_Toc148864031)

[Pilapil en Kopwung Kan 18](#_Toc148864032)

[Repenpwung Sapahl Kan 19](#_Toc148864033)

[Pilapil ni Imwi; Repenpwung Sapahl; Keseu ni Sohte Uhpoar 19](#_Toc148864034)

[Ansou oh Uwen Mengei Wia Kopwung oh Keseu Kan 19](#_Toc148864035)

[Wiewia Civil Kan, Iangahki Ansou en Kolehdi Wiewia Ko 20](#_Toc148864036)

[Soang en Kilahs Dah Seri Pahn Iang ni Ansou me Kopwung Wiawi 20](#_Toc148864037)

[Pweinen Sounsawas Kan 21](#_Toc148864038)

[Padahk pid Kalokepe en Seri Tohrohr Kan 23](#_Toc148864039)

[WEHEHKI: PALI WET SOHTE MEHLEL PID SERI ME INENEN LOALEKENG 23](#_Toc148864040)

[Mweimwei en Tohndoadoahk en Sukuhl Kan 23](#_Toc148864041)

[Wekid en Kilahs me Seri Kin Iang Pwehki Kalokalok 25](#_Toc148864042)

[Soang en Kilahs Kapw Dah Seri Pahn Iang 25](#_Toc148864043)

[Kilahs me Seri Pahn Iang ni Repenpwung Sapahl 26](#_Toc148864044)

[Mehn Silepe Kan pid Seri me Sohte kak Ale Sawas en Sukuhl Tohrohr Kan 26](#_Toc148864045)

[Peki Sawas en Polis oh Sounkopwung en Wehi Kan oh Arail Wiewia 27](#_Toc148864046)

[Anahn Akan Pid Pilapil en Pahpa Nohno Kahrehda Neirail Seri Iang Sukuhl en Private Kan ni Pweinen Koapwoarment 28](#_Toc148864047)

[Anahn en Federal Kan Pid Seri me Pilada Iang Sukuhl en Private Kan 28](#_Toc148864048)

[\*Kosonned en State Pid Seri me Iang Sukuhl en Private Kan 28](#_Toc148864049)

[Ma Mie Kalelepak Pid FAPE 28](#_Toc148864050)

# IREN OARALAP KAN

## \*Wasahn Sukuhl Duwehte en Seri Teikan Nin Duwen Sounpar

K.A.R. 91-40-52(d)

Wasahn sukuhl en seri tohrohr anahne duwehte ihmwen sukuhl en seri teikan. Pil, wasa pwukat anahne pwung pid sounpar depe en seri tohrohr kan oh soang en padahk me wiawi mwo.

## \*Padahk en Keseu Kan

K.A.R. 91-40-7(c)

Pwihn en kaun kak peki keseu en seri tohrohr men me ieiang sukuhl en wehi ma ire kan pah pwung:

1. Tohndoadoahk en sukuhl ahniki iren data me kaselehda me wiewia oh padahk en sukuhl kan sohte kak sewese seri ni mwomwe e anahne;
2. Tohndoadoahk en sukuhl ahniki iren data me kaselehda me mwohn pekipek de nin duwen pekipek ire kan koaros pah pwung: (a) seri iang ale padahk en sukuhl kan ni kilahs en seri koaros oh me sounpadahk mwahu padahkih; (b) sukuhl wade kia uwen mwahu seri wehwehki padahk kan ni mwomwe mwahu oh dihr; (c) en seri ah pahpa nohno ale lipwen dehs pwukat; (d) lipwen dehs kaselehda me mie anahne pen keseu, de
3. En seri pahpa nohno peki, de kihda mweimwei en wia, keseu en seri, oh pwihn en kaun pwungki me mie anahne pen keseu.

## \*Ripohd en Keseu

K.A.R. 91-40-10(a)

Mwurin keseu sohte lipilapil, mie anahne pen ripohd me ntingidi, mehnda uwen en seri ah mwomwen tohrohr.

## Pakair me Ntingidiehr

34 CFR §300.503; K.S.A. 72-3430(b)(2); K.S.A. 72-3432; K.A.R. 91-40-26

### Pakair

En nomw seri ah wehi en sukuhl anahne kihonguhk, en seri tohrohr ah pahpa nohno, pakair me ntingidi (kihonguhk ire kesempwal me ntingidi), nan ansou mwahu mwohn:

1. Pekipek en kawekila keseu en nomw seri de menia kilahs ah pahn iang pid ah koaiehk en iang ale sukuhl ni sohte pweipwei (FAPE); **de**
2. Ahmw kahng wia keseu en nomw seri oh soang en kilahs dah e pahn iang pid ah koaiehk en iang ale sukuhl ni sohte pweipwei (FAPE)

### Audepen Pakair

Pakair me ntingidi anahne:

1. Kaselehda soang en wiewia dah wehi en sukuhl mwahuki
2. Kawehwe dahme kahrehda arail mwahuki soang en wiewiao
3. Kaselehda soang en keseu, dehs, rekord, or ire teikan re doadoangki ni arail pilada mwahuki de kahng wiewiao
4. Kapateng pakair doaropwe pid ahmw mehn silepe kan nan Pali B en IDEA
5. Ndaionguhk ia mwomwen ahmw kak ale kawehwe en mehn silepe kan ma wiewia wet kaidehn keieu en wiewia me re mwahuki de kahng wia
6. Kapateng pakair wet ire kan pid sawas en wehwehki Pali B en IDEA
7. Kaselehda soang en ire kan teikan nan en nomw seri ah individualized program (IEP) me re doadoangki ni arail keseu oh dahme re pwungki de sapwungkinirail; **oh**
8. Kawehwe katepen arail mwahuki de sapwungki wiewia wet.

### Pakair ni lokaia ke wehwehki

Pakair anahne:

1. Nting ni lokaia me pali laud en aramas kin wehwehki; **oh**
2. Nting ni lokaia me ke kin wehweki oh koasoaiki, ma mie iren sawas kan me kak kawehwe ni mwomw mwahu

Ma ahmw lokaia sohte kin ntingidi, ahmw wehi en sukuhl anahne:

1. Kawehwehda pakair ni ngil laud ni ahmw lokaia de soang en koasoai teikan
2. Tehk mwahu me ke wehwehki pakair wet; **oh**

3. Tehk mwahu me mie mehn kadehde me re kapwaiada anahn akan me sansal nan pali 1 oh 2.

## Lokaia Pwilidak

34 CFR §300.29; K.A.R. 91-40-1(qq)

*Lokaia pwilidak*, nin duwen emen me sohte nohn mai ni lokain Wai, wehwehki ire kan pah:

1. Soang en lokaia me aramas, de, ni kehs en seri men, soang en lokaia dah me en seri ah pahpa nohno kin koasoaiki;
2. Ni soang en koasoai koaros rehn seri (iangahki ni wia keseu), lokaia dah me seri kin koasoaiki nan imwe de sukuhl.

Ma emen masukun de salengepon, de ma sohte mien ting en soang en lokaia me aramas wehwehki, mwomwen koasoai iei ia mwomwen aramaso kin koasoaikihong aramas teikan (iangahki lokaian peh, Braille, de soang en lokaia tohrohr).

## Email

34 CFR §300.505

Ma wehi en sukuhl mweidang pahpa nohno en ale doaropwe ni email, ke kak pilada ale doaropwe kan pah ni ahmw email:

1. Pakair me ntingidiher;
2. Pakair pid mehn silepe kan; **oh**
3. Pakair kan pid kopwung kan

## \*Soang en seri tohrohr kan

K.S.A. 72-3404(g); K.A.R. 91-40-1(w); K.A.R. 91-40-1(bb)

Nin duwen kosonned en Kansas pid sukuhl tohrohr kan, mie ehu soang en seri tohrohr me kak iang sukuhl pwehki arail sounpar laud adahniki “loalekeng.”

## \*Goal kan pid arail wiewia mwurin sukuhl en pwulopwul oh sawas me kak seweseirail ni ansouo

K.S.A. 72-3429(c)(8) and K.A.R. 91-40-1(uuu)

Ni emen sounpar 14, oh ni ehuehu par mwuri, en nomw seri tohohr ah IEP anahne iangahki: (a) goal kan pid dahme e mwahuki wia mwurin ah kesepwilsang sukuhl en pwulopwul kan me kak wadawad nin duwen doadoahk, sukuhl, oh ma mwahu pid anahn en seri, ia mwomwen ah kak mih ni pein ah wasa; oh (b) soang en sawas dah me kak sewese seri ni ansouo pwehn ah kak pweida nan ah goal kan.

## Dahkot Mweimwei en Pahpa Nohno

34 CFR §300.9; K.A.R. 91-40-1 (l)

### Mweimwei

*Mweimwei* wehwehki:

1. Ke ale ire kan koaros pid wiewia me ke pahn mwwauki oh kihda mweimwei ni ahmw lokaia de pil ehu soang en koasoai me ke wehwehki (iangahki lokaian peh, Braille, de ehu soang).
2. Ke wehwehki oh pwungki ni nting wiewia wet, oh ahmw mweimwei kaselehda soang en wiewia dah pahn wiawi oh rekord kan (ma mie) me pahn kihda oh ihs me pahn ale; **oh**
3. Ke wehwehki me nsenomw ma ke kihda mweimwei oh me ke kak kihsang mweimwei wet ni nsenomw mwuri.

Ma ke mwahuki kihsang ahmw mweimwei mwurin nomw seri tepida iang ale sawas en sukuhl tohrohr, ke anahne kawehwe ni nting. Ahmw kihsang mweimwei sohte pwung pid wiewia kan me wiawi mwurin ahmw kihda mweimwei ni mahso ah mwohn ahmw kihsang mweimwei. Pil, wehi en sukuhl sohte anahne kawekila en nomw seri ah rekord en sukuhl kan pwehn kasehla ire kan me kaselehda nomw seri ale sawas en sukuhl tohrohr ni mahso.

## Mweimwei en Pahpa Nohno

34 CFR §300.300; K.A.R. 91-40-27

### Mweimwei en wia keseu keieu

Wehi en sukuhl sohte kak tepida wia keseu keieu pid en nomw seri ah koaihek en iang ale sawas en sukuhl tohrohr pid Pali B en IDEA ma re sohte kihonguhk pakair pid wiewia wet oh peki ale ahmw mweimwei ni mwomwen kaselehda pahnangin ***Pakair me Ntingidiehr***  oh ***Mweimwei en Pahpa Nohno*.**

Wehi en sukuhl anahne wia uwen arail kak pwehn ale ahmw mweimwei en wia keseu pwehn wehwehki ma nomw seri iei seri tohrohr men.

Ahmw mweimwei en tepida wia keseu sohte wehwehki me wehi en sukuhl pil kak tepida kihong nomw seri sawas en sukuhl tohrohr.

Wehi en sukuhl sohte kak kahng sewese nomw seri de kihong ih soang en sawas teikan, ahpw ma kosonned en state de Pali B koasoandi, ma ke sapwungki kihda mweimwei en wia keseu wet.

Ma nomw seri kin iang sukuhl en wehi, de ke mwahuki nomw seri en tepida iang sukuhl en wehi, oh ke kahng kihda mweimwei de sohte sapeng arail pekipek kan pid mweimwei en tepida keseu, wehi en sukuhl kak, ahpw sohte uhdahn anahne, peki kopwung nin duwen kosonned en IDEA pwehn tepida keseu. Wehi en sukuhl sohte pahn sapeik ah anahn akan en diar, wehwehki, oh keseu nomw seri pwehn wia keseu wet.

### Kosonned kesempwal pid seri me koapwoarment kin apwalih

*Seri me koapwoarment kin apwahlih*, nin duwen IDEA,wehwehki seri men me, nin duwen state me seri kin mihmi ie, iei: 1. Seri en foster men; 2. Kadahniki seri me koapwoarment kin apwahlih nin duwen kosonned en state; **de** 3. Kin mih rehn pwihn en apwahlih seri en state (*Seri me koapwoarment apwahlih* sohte iangahki seri en foster men me mie ah pahpa nohno en foster me kapwaiada kawehwehn pahpa nohno nin duwen IDEA.)

Ma seri iei emen me koapwoarment kin apwahlih oh sohte kin mihmi rehn ah pahpa nohno wehi en sukuhl sohte anahne mweimwei en pahpa nohno de sounsilasil men pwehn wia keseu pwehn wehwehki ma seri iei seri tohrohr men ma:

1. Mehnda re wia uwen arail kak, re sohte kak diar ah pahpa nohno
2. Pwung en pahpa nohno nekiehr nin duwen kopwung en kosonned en State; **de**
3. Sounkopwung men koasoandi me pil emen me kaidehn en seri ah pahpa nohno kak wiahda pilapil kan pid seri menet oh aramas menet kihda ah mweimwei en tepida keseu.

### Mweimwei en pahpa nohno pid sawas kan

Ahmw sukuhl anahne ale ahmw mweimwei mwohn arail kak kihong nomw seri tohrohr sawas en sukuhl tohrohr oh soang en sawas teikan.

Wehi en sukuhl anahne wia uwen arail kak en ale ahmw mweimwei ni ahmw wehwehki mwahu mwohn arail kak sewese nomw seri tohrohr men oh kihong ih sawas en sukuhl tohrohr kan.

Ma ke sohte sapeng arail pekipek en ale mweimwei pwe ren kak kihong nomw seri tohrohr men sawas en sukuhl tohrohr kan, de ma ke kahng kihda mweimwei de ke mwuhr kihsang ahmw mweimwei ni nting, ahmw wehi en sukuhl sohte kak peki soang en kopwung kan oh mehn silepe kan (iangahki kopwung en mediation, ape) pwehn ale mweimwei en doula de pwehn kihong nomw seri tohrohr men sawas en sukuhl tohrohr kan (me pwihn en IEP mwahuki en kihong ih) me ke sohte pwungki.

Ma ke sohte sapeng arail pekipek en ale mweimwei pwe ren kak kihong nomw seri tohrohr men sawas en sukuhl tohrohr kan, de ma ke kahng kihda mweimwei de ke mwuhr kihsang ahmw mweimwei ni nting oh wehi en sukuhl sohte kihong nomw seri sawas en sukuhl tohrohr kan, wehi en sukuhl:

1. Sohte sapeik kosonned en kihong nomw seri sukuhl ni sohte pweipwei nin duwen ah anahn akan pwehki arail sohte kihong nomw seri sawas en sukuhl tohrohr kan; oh
2. Sohte anahne wiahda pilahn en individualized education program (IEP) de tuhpene oh wiakihpene pilahn wet pwehki ahmw sohte kihda ahmw mweimwei en wia soanget.

Ma ke kihsang ahmw mweimwei ni nting pid sawas en sukuhl tohrohr kan ni ansou sohte lipilapil mwurin ahmw seri tepida ale soang en sawas ko, wehi en sukuhl sohlahr kak kihong sawas ko, ahpw re anahne kihonguhk ***Pakair me Ntingidiehr***, mwohn arail kak kanekehla sawas ko.

### Mweimwei en pahpa nohno pid pwurehng wia keseu

Ahmw wehi en sukuhl anahne pwurehng ale ahmw mweimwei mwohn arail kak wia pil ehu keseu pid nomw seri, ahpw ma re kak kaslehda me:

1. Re wia uwen arail kak en ale ahmw mweimwei mwohn arail wia pil ehu keseu; **oh**
2. Ke sohte sapeng.

Ma ke kahng kihda mweimwei pwehn wia pil ehu keseu pid nomw seri oh ah anahn akan, wehi en sukuhl kak, ahpw sohte uhdahn anahne, peki mweimwei ni kopwung pwehn doula wia pil ehu keseu. Duwehte keseu keieu kan, wehi en sukuhl sohte sapeik kosonned en Pali B nan IDEA de kosonned en state teikan ma re sohte pilada peki pil ehu keseu nan kopwung.

### Mehn kadehde pid wehi en sukuhl wia uwen arail kak en ale mweimwei

Ahmw sukuhl anahne kolokol doaropwe oh mehn kadehde teikan pwehn kaslehda me re wia uwen arail kak en alehsanguhk mweimwei en wia keseu oh pwehn diar pahpa nohno kan en seri me koapwoarment kin apwahlih pwe re kak ale keseu keieu. Soang en mehn kadehde pwukat kak iangahki:

1. Rekord kan pid kahl ni dengwa oh lipwen kahl pwukat;
2. Koapih en doaropwe kan me re kadaralahnguhk oh dahme ke sapengki; **oh**
3. Rekord kan pid arail tuhwong imwomw de ahmw wasahn doadoahk oh lipwe kan.

### Anahn teikan pid mweimwei

Wehi en sukuhl sohte anahne ahmw mweimwei mwohn arail:

1. Wewehki ire kan me re kolehdiehr nin duwen arail wia keseu en nomw seri; **de**
2. Kihong nomw seri dehs me re pil kihong seri koaros, ahpw ma re anahne ale mweimwei sang pahpa nohno koaros.

Ma nomw seri kin iang sukuhl ni sukuhl private ieu me ke kin pwain, de ma nomw seri iang sukuhl nan ihmwe, oh ke sohte kihda ahmw mweimwei pid wia keseu en nomw seri, de ke sohte sapeng pekipek en ale ahmw mweimwei en wia keseu, wehi en sukuhl sohte anahne iang kopwung de sohte anahne kamelehlele me nomw seri kak ale sawas teikan (soang en sawas kan me seri tohrohr me iang sukuhl en private kin ale).

## \*Mweimwei en Pahpa Nohno Pid Wekid Lapala en Sawas Kan

K.S.A. 72-3430(b)(6), K.S.A. 72-3404(aa), K.S.A. 72-3404(bb), K.A.R. 91-40-27(a)(3), K.A.R. 91-40-1(mm), and 91-40-1(sss)

Wehi en sukuhl anahne ale mweimwei en pahpa nohno ni nting mwohn arail kak kawekila “sawas ni mwomw lapala” me seri tohrohr kin ale. Met wehwehki me uwen lapala en sawas en sukuhl tohohr nan pilahn en IEP en seri tohrohr wekila ni ah lalaudla de tikitikla 25% de laud sang. Wekid lapala pid kilahs me seri tohrohr kin iang wehwehki seri iang pil ehu kilahs laud sang 25% en ehuehu rahn.

## \* Kihsang Mweimwei en Ekei Soang en Sawas

K.A.R. 91-40-1(l)(3)(C) and K.A.R. 91-40-27(k)

Pahpa nohno kan ahniki pwung en kihsang arail mweimwei pid soang en sawas sohte lipilapil ma pwihn en IEP pwungki ni nting me seri sohte anahne soang en sawaso pwehn iang sukuhl en wehi ni sohte pweipwei.

## Keseu en Sukuhl Uhtohr Kan

34 CFR §300.502; K.A.R. 91-40-12

### Ni Oaralap

Ni kaselehda pah, mie ahmw pwung en peki ale pil ehu keseu en nomw seri uhtohr (IEE) ma ke sapwungki keseu en nomw seri me wehi en sukuhl wiahda.

Ma ke peki soang en keseu wet, wehi en sukuhl anahne kihonguhk ire kan pid ia wasa ke kak diar soang en keseu wet ie oh en wehi en sukuhl arail kosonned kan pid keseu pwukat.

### Kawehwe Kan

*Keseu uhtohr* wehwehki keseu en nomw seri me sounkeseu men wiahda me sohte kin doadoahk rehn wehi en sukuhl.

*Ni pweinen wehi* wehwehki me wehi en sukuhl pahn pwain keseu uhtohr wet de tehk mwahu me ke sohte anahne pwain nin duwen Pali B en IDEA, me mweidang State kan en doadoahngki dipwisou en koapwoarment en wehi pwehn kapwaida anahn en Pali B en Kosonnedo.

### Pwung en keseu ni pweinen wehi

Mie ahmw pwung en peki keseu uhtohr en nomw seri ni pweinen wehi ma ke sapwungki keseu en nomw seri me wehi en sukuhl wia, nin duwen ire kan pah:

1. Ma ke peki keseu uhtohr en nomw seri ni pweinen wehi, ahmw wehi en sukuhl, ni mwadang, anahne: (a) peki kopwung pwehn kaselehda me arail keseu mehlel; de (b) peki pil emen wia keseu uhtohr ni pweinen wehi, ahpw ma re kaselehda ni kopwung me keseu uhtohr me wiawi sohte kapwaiada anahn en wehi en sukuhl kan.
2. Ma wehi en sukuhl peki kopwung oh re pilada me arail keseu en nomw seri mehlel, ke pil kak peki keseu uhtohr ahpw wehi en sukuhl sohte pahn pwainda.
3. Ma ke peki keseu uhtohr ieu, wehi en sukuhl kak idek rehmw dahme ahmw sapwungki arail keseu en nomw seri. Ahpw, re sohte anahne idek rehmw oh sohte kak kapwandala keseu uhtohr ni pweinen wehi de kopwung pwehki ahmw sapwungki arail keseu en nomw seri.

Ke kak peki keseu uhtohr ni pweinen wehi ehute ni ahmw wehi en sukuhl wia keseu en nomw seri me ke sapwungki.

### Keseu me pahpa nohno peki

Ma ke ale keseu uhtohr ni pweinen wehi de kihong wehi en sukuhl lipwen keseu uhtohr me ke pein pwainda:

1. Ahmw wehi en sukuhl anahne doadoangki lipwen keseu ko ni arail wehwehki soang en sawas dah nomw seri anahne, ma re kapwaiada anahn en wehi en sukuhl kan pwehn kihong nomw seri sukuhl ni sohte pweipwei nin duwen kosonned en FAPE; **oh**
2. Kowe de ahmw wehi en sukuhl kak kihda mehn kadehde pwukat ni kopwung pid nomw seri.

### Keseu me sounkopwung peki

Ma sounkopwung peki keseu uhtohr en nomw seri ni kopwung, wehi anahne pwainda.

### Anahn en wehi en sukuhl kan

Ma keseu en nomw seri ah anahn en sawas en sukuhl kan wiawi me wehi pwainda, mwomwen keseu wet oh keseu en wehi en sukuhl anahne duwepenete (ma anahn pwukat mweidang ahmw pwung en peki keseu uhtohr ieu).

Wehi en sukuhl sohte kak wiahda kosonned kapw pid keseu uhtohr kan, mehnda ire kan powe.

# Ire Kan ni Rir

## Kawehwe Kan

34 CFR §300.611; K.A.R. 91-40-50

Ni ah kawehwe pahnahngin eden oaralap Ire Kan ni Rir:

* *Kawehla* wehwehki kihsang doaropwe oh soang en ire teikan ede oh mehn wehwehi aramas teikan pwe doaropwe sohlahr kaselehda nein ihs.
  + *Rekord en Sukuhl Kan* wehweki soang en rekord kan nin duwen kawehwe en “rekord en sukuhl kan nan 34 CFR Part 99 (kosonned en Family Educational Rights and Privacy Act of 1974, 20 U.S.C. 1232g (FERPA)).
* *Kempa* wehwehi wehi en sukhl de pil ehu soang en kempa en koapwoarment me kolehdi de doadoahngki ire kan pid aramas nin duwen Pali B en IDEA de kosonned en state.

## Kaselehda Ihs Emen

34 CFR §300.32

*Kaselehda ihs emen* wehwehki ire kan me:

(a) Eden nomw seri, edomw ni pahpa nohno, de eden pile men tohnpeneinei;

(b) Wasa nomw seri kin mihmi ie;

(c) Iren rir pid nomw seri, iangahki nah nempe en social security de nempe en tohnsukuhl; **de**

(d) Kadehde pid nomw seri me kasansal ia mwomwe pwe pile men ese ia mwomwen nomw seri

## Pakair pid Pahpa Nohno

34 CFR §300.612; K.A.R. 91-40-50(b)

State Educational Agency anahne wiahda pakair pwehn padahkiong pahpa nohno ia mwomwen arail ire kan mih ni rir, iangahki:

1. Ia mwomwen arail kawehwe pakair wet ni lokaia en tohnwehi kan;
2. Mwomwen seri, soang en ire kan me re mwahuki kolehdi, oh ia mwomen State pilahnih kolehdi ire pwukat (iangahki ia wasa re pahn ale ire kan sang ie), oh ia mwomwen re pahn doadoahngki ire pwukat;
3. Oaralap en padahk oh anahn akan me kempa koaros anahne kapwaida ni arail kolokol, kihpeseng, oh kauwehla ire kan pid aramas; **oh**
4. Soang en pwung koaros en pahpa nohno oh seri kan ahniki pid ire pwukat, iangahki pwung koaros nin duwen kosonned en Family Educational Rights and Privacy Act (FERPA) and its implementing regulations in 34 CFR Part 99.

Mwohn re kak tepida arail diar oh kasawih seri me anahne sawas en sukuhl tohohr kan (adahinki “diar seri”), re anahne kihda pakair wet nan news oh soang en media teikan pwehn pahpa nohno kan nan State wehwehki me re pahn tepida doadoahk wet.

## Pwung pid Kilang Ire Kan

34 CFR §300.613; K.A.R. 91-40-50(b)

Kempa anahne mweidanguhk en kilang oh wadek iren sukuhl kan koaros pid nomw seri me re kolehdi, kolokol, oh doadoahngki nin duwen Pali B en IDEA oh kosonned en state teikan. Kempa anahne mweidanguhk en kilang oh wadek en nomw seri ah iren sukuhl kan ni mwadang oh mwohn mihting pid individualized education program (IEP), de mwohn kopwung (iangahki kopwung pid kalokolok), oh mwohn rahn 45 mwurin ahmw peki kilang ire kan.

Ahmw pwung en kilang oh wadek iren sukuhl kan iangahki:

1. Ahmw pwung en ale pasapeng sang kempa pid ahmw pekipek en wehwehki rekord kan;
2. Ahmw pwung en peki ale sang kempa koapih en doaropwe kan me ke sohte kak wadek ma ke sohte ale koapih ko; **oh**
3. Ahmw pwung en peki sounsawas pil kilang oh wadek ire kan.

Kempa pahn wehwehki me ke ahniki mweimwei en kilang oh wadek ire kan en nomw seri ahpw ma re esehla me sohte ahmw mweimwei en wia soanget nin duwen kosonned en State pwehki wekid en ihs ah sounsilasil pwehki pahpa nohno pweipeseng, ape.

## Rekord pid Kilang Ire Kan

34 CFR §300.614; K.A.R. 91-40-50(b)

Kempa koaros anahne wiahda doaropwe pid aramas me kilang iren sukuhl kan, ia mwomwen re kolokol ire ko, oh ia mwomwen arail doadoangkinirail nin duwen Pali B en IDEA de kosonned en State teikan (ah kaidehn pahpa nohno de sounwilepe kan), iangahki ede, rahn me e kilang, dahme kahrehda arail anahne wadek iren sukuhl pwukat.

## Rekord pid Laud Sang Seri Emente

34 CFR §300.615; K.A.R. 91-40-50(b)

Ma rekord kolokol ire kan pid laud sang seri emente, en seri ah pahpa nohno kak kilang ihte ire kan pid neirail seri ah kaidehn me teiko.

## Soang en Ire Kan Dah oh Wasa re Mih Ie

34 CFR §300.616; K.A.R. 91-40-50(b)

Ni pekipek, kempa anahne kihonguhk soang en iren sukuhl kan dah me re kolokol oh doadoahngki oh ia wasa re kin kolehdi ire ko ie.

## Isais Kan

34 CFR §300.617; K.A.R. 91-40-50(b)

Kempa kan kak peki isais en ale koapih en rekord kan me re wiahda nin duwen Pali B en IDEA de kosonned en State ma isais wet sohte kahrehda ahmw sohte kak kilang en nomw seri ah rekord en sukuhl kan.

Kempa sohte kak peki isais pwehn diar ire kan nin duwen Pali B en IDEA de kosonned en State.

## Wekilahn Rekord Pwehki Pekipek en Pahpa Nohno

34 CFR §300.618; K.A.R. 91-40-50(b)

Ma ke kamehlele me iren sukuhl kan pid nomw seri me re kolehdi oh doadoangki nan Pali B en IDEA de kosonned en State sohte pwung de sohte kapwaida anahn en nomw seri, ke kak peki pwihn me kin apwahlih ire ko en kawekila.

Pwihno anahne pilada ma re pahn kawekila ire ko ni ansou mwadang mwurin ahmw wia pekipek.

Ma pwihno kahng kawekila ire ko mwurin ahmw wia pekipek, re anahne ndaionguhk oh padahkihonguhk duwen ahmw pwung kan pid kopwung nin duwen pali adahniki ***Koaiehk en Kopwung.***

## Koaihek en Kopwung

34 CFR §300.619; K.A.R. 91-40-50(b)

Pwihn anahne, ni ahmw peki, mweidanguhk en iang kopwung pwe ke en kak kaselehda dahme ke sapwungki iren sukuhl kan pid nomw seri me ke kamehlele sapwung de sohte kapwaiada pwung en nomw seri kan.

## Padahk en Kopwung Kan

34 CFR §300.621; K.A.R. 91-40-50(b)

Kopwung pid iren sukuhl kan anahne idawehn padahk oh kosonned kan nin duwen kosonned en Family Educational Rights and Privacy Act (FERPA).

## Lipwen Kopwung

34 CFR §300.620; K.A.R. 91-40-50(b)

Ma pwihn pwungki me iren sukuhl kan pid nomw seri sapwung de sohte kapwaiada pwung en nomw seri kan, re anahne kawekila ire ko oh ndaionguhk ni nting.

Ma pwihn sapwungki me iren sukuhl kan pid nomw seri sapwung de sohte kapwaiada pwung en nomw seri kan, re anahne padahkionguhk ahmw pwung en kapateng ire ko ahmw madamadau oh dahme ke sapwungki ire ko oh pilapil en pwihn en dehr kawekilairailda.

Soang en iren madamadau wet anahne:

1. Pwihn anahne kolokol iren madamadau wet kapatehng iren nomw seri teiko ni arail kin kolokol iren sukuhl en nomw seri; **oh**
2. Ma pwihn kihong pil ehu pwihn de aramas iren sukuhl pid nomw seri, re pil anahne kihda iren madamadau pwukat.

## Mweimwei en Kaselehda Ire Pid Ihs Nomw Seri

34 CFR §300.622; K.A.R. 91-40-50(b)

Mie anahne pen ahmw mweimwei mwohn ire kan pid ihs nomw seri kak kihpeseng, ahpw ma tohndoadoahk kan en pwihn en sukuhl anahne wadek de ire kan mih nan iren sukuhl kan oh kosonned en Family Educational Rights and Privacy Act(FERPA) mweidang. Sohte mie anahne pen ahmw mweimwei mwohn ire kan pid ihs nomw seri kak kihong tohdoadoahk en pwihn en sukuhl kan ni arail kapwaiada anahn en Pali B en IDEA de kosonned in State, ahpw ni mwomw kan pah.

Mie anahne pen ahmw mweimwei, de mweimwei en tohnsukuhl me laud sang sounpar en aramas laud nin duwen kosonned en ahmw State, mwohn iren kan pid ihs nomw seri kak kihong tohdoadoahk en sukuhl kan me pwain sawas en sukuhl.

Ma nomw seri kin iang sukuhl en private me sohte mih nan wehi en sukuhl ni wasa me ke kin mihmi ie, mie anahne pen ahmw mweimwei mwohn ire kan pid ihs nomw seri kak kihpeseng nan pwungen wehi en sukuhl ni wasa me sukuhl en private mih ie oh wehi en sukuhl ni wasa me ke kin mihmi ie.

## Mehn Silepe Kan

34 CFR §300.623; K.A.R. 91-40-50(b)

Pwihn en sukuhl koaros anahne apwahlih ire kan ni rir ni arail kolehdi, kolokol, kihda, oh kauwehla ire kan.

Tohndoadahk emen ni ehuehu pwihn anahne pwukoahki apwahlih ire kan ni rir.

Aramas koaros me kolehdi de doadoangki ire pwukat anahne iang padahk kan pid wiewia oh kosonned kan pid apwahlih ire kan ni rir nin duwen kosonned en Pali B en IDEA, kosonned en state, oh kosonned en Family Educational Rights and Privacy Act(FERPA).

Pwihn koaros anahne wiahda oh kolokol eden oh mwaren aramas koaros me kak kilang oh doadoangki ire kan me anahne mih ni rir.

## Kawehlan Ire Kan

34 CFR §300.624; K.A.R. 91-40-50(b)

Ahmw wehi en sukuhl anahne ndaionguhk ni arail sohlahr anahne ire kan me re kolehdiehr, kolokolehr, de doadoahngkiher nin duwen Pali B en IDEA de kosonned en state pwe re en kak sewese nomw seri.

Re anahne kawehla ire kan mwurin ahmw pekipek. Ah, re kak kolokolte rekord me audekihda ire kan pid eden nomw seri, wasa e kin mihmi ie, ah nempe en dengwa, uwen ah pweidan nan sukuhl, uwen ah iang sukuhl, soang en kilahs dah me iang, oh par me e kesepwilda ni ansou nsenarail.

# Padahk kan pid Kamiplein en State

## Ia Mwomwen Padahk Kan pid Kopwung Weksang Padahk Kan pid Kampilen en State Kan

Pali B en IDEA oh kosonned en state koasoandi ia mwomwen kopwung oh kampilein en state pahn wiawi. Duwehte kaselehda pah, aramas de pwihn sohte lipilapil kak peki kopwung de kihda kampilein pid wehi en sukuhl, State Educational Agency, oh soang en pwihn en koapwoarment teikan me re sohte kapwaiada kosonned in Pali B de kosonned en state. Ihte kowe de wehi en sukuhl kak peki kopwung pid wekilahn ire kan de soang en sawas pid seri tohrohr men de ah koaihek en iang sukuhl ni sohte pweipwei (FAPE). Tohndoadoahk en State Educational Agency anahne sapeng kampilein en State kan mwohn rahn 60 mwurin re ale kampileino. Sounkopwung anahne karonge kampilein oh wiahda pilapil (ma re sohte kamwahuiala ni kopwung en mediation mwowe) mwohn rahn 45 mwurin nekilahn ansou en resolution, me kaselehda nan doaropwe nan pali en Padahk en Resolution Kan, ahpw ma kowe de wehi en sukuhl peki kapateng ansou. Padahk kan pid kopwung oh kampilein kan kaselehda pah. Pwihn en State Educational Agency anahne wiahda doaropwe pwe ke en kak peki kopwung de kihda kampilein en State ni mwomwe kaselehda pahnangin pali en ***Doaropwe en Model Kan.***

## Alehdahn Padahk Kan pid Kampilein en State Kan

34 CFR §300.151; K.S.A. 72-3406

### Ni Oaralap

Pwihn en State Educational Agency koaros anahne ntingidi padahk kan pid:

1. Sapeng kampilein kan koaros, iangahki kampilein me aramas de pwihn me kin mih nan pil ehu State;
2. Mwomwen kihda kampilein nan State Educational Agency;
3. Kihpeseng padahk kan pid kampilein en State ong pahpa nohno oh aramas teikan, wasahn padahkih pahpa nohno kan, oh soang en pwihn teikan.

### Dahme ke kak wia ma re kahng kihda sawas kan

Ni arail sapeng kampilein me pwihn en State Educational Agency sohte kihda sawas me seri anahne, pwihn en State Educational Agency anahne:

1. Kaselehda ia mwomwen arail sohte kihda sawas oh kamwahuiala pwehn sewese seri tohrohr (iangahki kihda sawas me seri anahne de pwain mwoni); **oh**
2. Kaselehda me re pahn kihong seri tohrohr teikan mwuri sawas me re anahne.

## Padahk Kan pid Kampilein en State ni Tikitik

34 CFR §300.152; K.A.R. 91-40-51

### Iden Ansou; padahk kan ni tikitik

Mwohn rahn 60 mwuring arail ale kampilein, pwihn en State Educational Agency kan koaros anahne:

1. Wia pein arail keseu pid kampilein, a pwihn en State Eduational Agency pilada me mie anahne pen keseu;
2. Mweidang aramas me kihda kampilein ansou mwahu en kihda mehn kadehde teikan ni nting de mwomw teikan duwen audepen kampileino;
3. Mweidang wehi en sukuhl en sapeng kampilein, iangahki, ni tikitik: (a) ni nsenen pwihn en agency, mweimwei en kasehla kampilein; **oh** (b) mweidang pahpa nohno me kihda kampilein en iang kopwung en mediation;
4. Keseu ire kan koaros oh pilada ma wehi en sukuhl de pil ehu pwihn sohte kapwaiada anahn en Pali B en IDEA de kosonned en state; **oh**
5. Wiahda doaropwen pilapil pid kampilein me koasoaiki pali koaros nan kampilein oh audekihda: (a) arail wehwe pid ire kan oh dahme re pilada; **oh** (b) katepen en pwihn en State Educational Agency arail pilapil.

### Kapateng ansou; pilapil; wiewia kan mwuhr

Padahk kan en pwihn en State Educational Agency pil anahne:

1. Mweidang kapateng iden rahn 60 ma: (a) mie wiewia tohrohr me kahrehda soang en kapat wet; **de** (b) kowe oh wehi en sukuhl pwungki kapateng ide pwehn kanekehla pilapil pid kampilein ni kopwung en mediation de soang en kopwung teikan nan State.
2. Iangahki ia mwomwen arail pahn wia dahme re anahne wia mwurin pilapil en pwihn en State Educational Agency, ma mie anahne pen, iangahki: (a) wiewia technical kan; (b) pehngidpene; **oh** (c) wiewia kan me re anane wia pwehn kapwaiada kosonned kan.

### Kampilein en State kan oh kopwung

Ma re ale kampilein en State me pil iang soang en kopwung kan me kaselehda nan pali en ***Kihda Kampilein pid Kopwung***, de kampilein en State audehkihda ire kan me pil iang kopwung, State anahne kihsang kampilein ire ko lel ansou me kopwung nekila. Ire kan me iang kampilein ah kaidehn iang soang en kopwung teikan anahne idawehn padahk kan me kaselehda nan pali kan powe.

Ma audepen kampilein en State oh audepen pilapil en kopwung me wiawiher nan pwungen kowe oh wehi en sukuhl de pil ehu pwihn, pilapil en kopwungo pahn mihte oh pwihn en State Educational Agency anahne ndaionguhk me pilapilo sohte pahn wekila.

Pwihn en State Educational Agency anahne sapeng kampilein me kamehlele me wehi en sukuhl de pil ehu pwihn sohte kapwaiada padahk en kopwung kan.

## Ia mwomwen kihda kampilein en State

34 CFR §300.153; K.A.R. 91-40-51

Pwihn de aramas men kak kihda kampilein en State nin duwen padahk kan me kaselehda powe.

Kampilein en State anahne audehkihda:

1. Lokaia me wehi en sukuhl de pil ehu pwihn sohte kapwaiada kosonned en Pali B en IDEA de ah padahk kan nan 34 CFR Part 300 de kosonned en Kansas Special Education for Exceptional Children Act de ah padahk kan nan K.A.R. 91-40- (Agency 91 Kansas State Department of Education, Article 40 Special Education) ;

2. Ire kan me kampilein wiahkihda;

3. Sain or iren aramas de pwihn me kihda kampilein;

4. Ma kampilein pid seri men:

(a) Eden seri oh ia wasa e kin mihmi ie;

(b) Eden sukuhl me seri kin iang;

1. Ma sohte imwen seri, iren ia mwomwen koasoaiheng seri oh eden sukuhl me e kin iang;
2. Kawehwe pid en seri ah ahpwahl kan, iangahki ire kan pid ahpwahl pwukat; **oh**
3. Soang en wiewia ke mwahuki en wia pwehki ahmw kihda kampilein

Ahpwahl nan kampilein anahne wia nan par ehute mwohn ke kihda kampilein nin duwen pali en ***Aledahn Padahk Kan pid Kampilein en State Kan***.

Aramas de pwihn me wiahda kampilein anahne kadaralang wehi en sukuhl de pil ehu pwihn en wehi me kin sewese seri ni ansou me re kihda kampilein.

# Padahk Kan pid Kopwung en Kampilein

## Ia Mwomwen Kihda Kampilein en Kopwung

34 CFR §300.507; K.S.A. 72-3415

### Ni Oaralap

Kowe de wehi en sukuhl kak kihda kampilein pid sawas en sukuhl tohohr en seri tohohr men de ah koaiehk en iang ale sukuhl ni sohte pweipwei (FAPE).

Kampilein anahne kaselehda ahpwahl me wiawi nan par riau mwohn ke de wehi en sukuhl wehwehki wiewia me kahrehda ahmw kihda kampilein.

Anahn en ansou me kaselehda powe sohte pwung pid kowe ma:

1. Wehi en sukuhl kaselehda me re kamwahuiala ahpwahl nan kampilein ahpw re sohte wia; **de**
2. Wehi en sukuhl sohe kihda ire kan me re anahne kihda nin duwen Pali B en IDEA de kosonned en State.

### Ire kan pid pahpa nohno kan

Wehi en sukuhl anahne ndaionguhk duwen sawas en kopwung nan ahmw wehi ni pwei tikitik ma ke peki, **de** ma wehi en sukuhl wiahda kampilein pid kopwung.

## Kampilein pid Kopwung

34 CFR §300.508; K.S.A. 72-3415

### Ni Oaralap

Pwehn peki kopwung, kowe de wehi en sukuhl (de ahmw sounsawas de sounsawas en wehi en sukuhl) ahane kihong pwihn teio kampilein en kopwung ieu. Kampilein wet anahne audehkihda ire kan pah oh mih ni rir.

Ih me wiahda kampilein pil anahne kadaralang pwihn en State Educational Agency.

### Audepen Kampilein

Kampilein pid kopwung anahne audehkihda:

1. Eden seri;
2. Ia wasa seri kin mihmi ie;
3. Eden en seri ah sukuhl;
4. Ma sohte imwen seri, ia mwomwen koasoaiheng seri oh eden ah sukuhl;
5. Kawehwe pid en seri ah ahpwahl kan, iangahki ire kan pid ahpwahl pwukat; **oh**
6. Soang en wiewia ke mwahuki en wia pwehki ahmw kihda kampilein

### Pakair mwohn kowpung

Kowe de wehi en sukuhl (de ahmw sounsawas de sounsawas en wehi en sukuhl) sohte kak iang kopwung lel re kihda kampilein en kopwung me audehkihda ire kan powe.

### Mehn Itar en Kampilein Kan

Kampilein en kopwung anahne kapwaiada anahn koaros, me wehwehki me e audehkihda ire kan koaros me kaselehda powe. Kampilein pahn doula ma sohte pwihn leleki sounkopwung nan rahn 15 ni nting me kampilein sohte kapwaiada anahn akan koaros me kaselehda powe.

Within five calendar days of receiving the notification that the receiving party (you or the school district) considers a due process complaint insufficient, the hearing officer must decide if the due process complaint meets the requirements listed above, and notify you and the school district in writing immediately. Mwohn rahn 5 mwurin kowe de wehi en sukuhl kadarala kampilein me kopwung sohte kapwaiada padahk kan koaros, sounkopwung anahne pilada ma kopwung kapwaiada de soh oh ndaionguhk oh wehi en sukuhl ni nting.

### Wekilahn Kampilein

Kowe de wehi en sukuhl kak kawekila kampilein ma:

1. Pwihn teio pwungki wekida kan ni nting oh ale ansou mwahu en kamwahuiala ahpwahl ni kopwung ni duwen padahk kan nan pali en ***Padahk en Kamwahu Kan***; **de**
2. Mwohn rahn 5 mwurin tepidahn kowpung sounkopwung mweidang wekid kan.

Ka pwihn me kihda kampilein (kowe de wehi en sukuhl) kawekila kampilein en kopwung, ansou en tuhpense ni mihting en kamwahu (mwohn rahn 15) oh ansou en kamwahuiala (mwohn rahn 30) pwurehng tepida ni rahn me wekid kan wiawi.

### En pwihn en sukuhl en wehi (LEA) de wehi en sukuhl arail sapeng pid kampilein en kopwung

Ma wehi en sukuhl sohte kadaralanguhk pakair me ntingidiehr, nin duwen padahk kan nan pali en ***Pakair me Ntingidiehr***, pid audepen kampilein en kopwung, wehi en sukuhl anahne, mwohn rahn 10, kadaralanguhk pakair me audehkihda:

1. Dahme kahrehda re mwahuki de kahng wiewia me kaselehda nan kampilein;
2. Soang en ire teikan me pwihn en nomw seri ah individualized education program (IEP) keseu oh dahme re sapwungki ire ko;
3. Soang en dehs oh keseu teikan me re doadoahngki pwehn wiahda arail pilapil pid wiewia re mwahuki de sapwungki; **oh**
4. Soang en ire teikan re doadoangki pwehn wiahda arail pilapil pid wiewia me re mwahuki de sapwungki.

Wehi en sukuhl kak kamehlele me ahmw kampilein sohte itar mehnda ahmw kaselehda ire kan pahieu powe.

### En pwihn teikan arail sapeng pid kampilein en kopwung

### Ahpw ni mwomwen kaselehda powe ni pali en *En pwihn en sukuhl en wehi (LEA) de wehi en sukuhl arail sapeng pid kampilein en kopwung,* pwihn me ale kampilein en kopwung anahne kadaralang pwihn teio pakair me koasoaiki apwahl me kaselehda nan kampilein ko mwohn rahn 10 mwurin arail ale kampilein.

## Doaropwe en Model Kan

34 CFR §300.509

Pwihn en State Educational Agency anahne wiahda doaropwe en model kan pwehn seweseiuhk kihda kampilein en kowpung en State. Ahpw, State de wehi en sukuhl sohte anahne wiahda soang en doaropwe ko. Ke kak doadoahngki doaropwe sohte lipilapil pwehn wiahda kampilein rehn pwihn ko ma re audekihda ire koaros pwehn kihda kampilein en State.

## Kopwung en Mediation

34 CFR §300.506; K.S.A. 72-3438; K.A.R. 91-40-28(b)

### Ni Oaralap

Wehi en sukuhl anahne mweidang kopwung en mediation pwehn kamwahuiala mehn kasapwunge kan nan pwungen kowe oh wehi en sukuhl nin duwen Pali B en IDEA de kosonned en state, iangahki mehn kasapwunge kan me tepida mwohn pwihn wiahda kampilein ieu. Eri, kopwung en mediation kak kamwahuiala mehn kasapwunge kan nan Pali B en IDEA de kosonned en state mehnda ahmw sohte kihda kampilein en kopwung nin duwen padahk kan nan pali en ***Ia Mwomwen Kihda Kampilein en Kopwung***.

### Anahn Akan

Padahk kan anahne tehk mwahu me kopwung en mediation:

1. Wiawi ni nsenen emen emen me pahn iang kopwung, iangahki kowe oh wehi en sukuhl;
2. Sohte kahrehda ahmw sohte ale ahmw pwung teikan nin duwen Part B en IDEA de kosonned en state; **oh**
3. Wiawi rehn sounkopwung en mediation men me ale mweimwei en wia soang en kopwung wet.

Wehi en sukuhl kak kaosoandi padahk kan me mweidang pahpa nohno oh sukuhl kan me kahng iang kopwung en mediation en kohpense oh koasoikihpene arail mehn kasapwunge kan ni ansou oh wasa me ke mwahuki rehn pil emen likin pwihn pwukat:

1. Me kin doadoahk ni wasahn kamwahuiala mehn kasapwunge kan de pil ehu soang en wasa nan State; **oh**
2. Me kak kawehwe kamwahu pen kopwung en mediation.

State anahne kolokol eden aramas me sounkopwung de kak kamwahuiala mehn kasapwunge kan nin duwen kosonned oh padahk kan en state pid sawas en sukuhl kan. Pwihn en State Educational Agency anahne pilada emen en iang miting wet.

State pahn pwain isais en wia soang en kopwung wet.

Miting en kopwung en mediation anahne wiawi ni ansou oh wasa me kowe oh wehi en sukuhl mwahuki.

Ma kowe oh wehi en sukuhl kamwahuiala mehn kasapwunge nan kopwung en mediation, pwihn koaros inoukihpene pilapil en kopwung oh:

1. Wehwehki me soang en koasoai koaros me wiawi ni kopwung en mediation pahn mih ni rir oh me ke sohte kak doadoahngki ni ahmw kihda mehn kadehde kan nan kopwung me wiawi mwuri kan; **oh**
2. Ke sainih oh pil sounwilepen wehi en sukuhl sainih.

Mwoalen kowung sohte lipilapil nan United States me ahniki mweimwei en kopwung soang en kehs wet pahn kesempwaliki oh pwungki pilapil en kopwung en mediation me ntingidi oh sain.

Koasoai me wiawi ni kopwung en mediation anahne mih ni rir. Re sohte kak iang mehn kadehde ni kopwung nan mwoalen kopwung en Federal de State me kin ale kamwahu en Pali B en IDEA.

### Sounkopwung en Mediation

Sounkopwung en mediation men:

1. Sohte kak kin doadoahk ni pwihn en State Educational Agency de wehi en sukuhl me kin padahkihong nomw seri de kihong sawas en sukuhl; **oh**
2. Sohte kak pein kesempwaliki kehs wet de lipwe kan pwehki ah madamadau de lamalam.

Emen me kapwaiada anahn akan powe sohte kin doadoahk rehn pwihn en State ihte pwehki ah ale mwoni en iang kowpung en mediation.

## Padahk Kan en Kamwahuiala

34 CFR §300.510; K.S.A. 72-3416(a); K.A.R. 91-40-28(f), (g)

### Mihting en Kamwahuiala

Mwohn rahn 15 mwurin re ale ahmw kampilein en kopwung, oh mwohn kopwung tepida, wehi en sukuhl kak peki tuhwonguhk de tohnpwihnen individualized education program (IEP) me wehwehki kehs wet. Mihting wet:

1. Anahne wiawi rehn emen sounwiliepen wehi en sukuhl me kak wiahda pilapil kan ni a wiliandi wehi en sukuhl; **oh**
2. Sohte kak wiawi rehn sounsawas en wehi en sukuhl ahpw ma ahmw sounsawas pil iang mihting.

Kowe oh wehi en sukuhl pahn pilada ihs nan pwihn en IEP pahn iang mihting.

Katepen mithing wet iei ansou mwahu en koasoaikihpene mehn kasapwunge kan me wiahda kampilein oh song en kamwahuirailla mwohn kopwung tepida.

Sohte mie anahne pen mihting en kamwahuiala ma:

1. Kowe oh wehi en sukuhl pwungkihpene sohte mie anahne peh; **de**
2. Kowe oh wehi en sukuhl pwungkihpene doadoahngki padahk kan pid kopwung en mediation, me kaselehda nan pali en ***Kopwung en Mediation***.

### Ansou en Kamwahuiala

Ma wehi en sukuhl sohte kamwahuiala ahmw mehn pwunod kan ni mwomwe ke mwahuki mwohn rahn 30 mwurin re ale ahmw kampilein, kopwung kak wiawi.

Ansou en wiahda pilapil pid kopwung me rahn 45, me kaselehda pahnahngin ire kadahniki ***Pilapil en Kopwung Kan***, tepida ni imwin ansou en rahn 30, ahpw ni ekei ansou me kaselehda pah.

Ahpw ma kowe oh wehi en sukuhl pwungkihpene sohte iang kopwung ahpw en iang wia kopwung en mediation, ahmw sohte iang kopwung pahn kapwandala wiewia kan oh sohte pilapil pahn wiawi lel ahmw iang mihting.

Mwurin arail wia uwen arail kak en peki ahmw iang kopwung ah ke sto iang, wehi en sukuhl kak, mwurin rahn 30, peki sounkopwung kasehla ahmw pekipek en kopwung. Re pahn wiahda mehn kadehde pid en wehi en sukuhl arail song en wia met, iangahki:

* 1. Rekord en koasoai en dengwa kan
  2. Doaropwe me re kadaaralahnguhk oh ahmw sapeng kan; oh
  3. Rekord en arail tuhwong imwomw de wasahn doadoahk oh dahme wiawi ni ansou ko.

Ma wehi en sukuhl sohte koasoandi mihting en kopwung mwohn rahn 15 mwurin arail ale ahmw pekipek **de** re sohte iang mihting, ke kak peki sounkopwung men en tepida ansou en rahn 45.

### Wekid en Ansou en Rahn 30 pid Pilapil

Ma kowe oh wehi en sukuhl pwungkihpene sohte wia mihting en kopwung, ansou en rahn 45 pahn tepida ni rahn mwuri.

Mwuring kopwung tepida ah mwohn ansou en rahn 30 tepida, ma kowe oh wehi en sukuhl pwungkihpene me sohte pwungpene pahn wiawi, ansou en rahn 45 pahn tepida ni rahn mwuri.

Ma kowe oh wehi en sukuhl pwungkihpene iang kopwung ahpw saik pwungpene, ni imwin ansou en rahn 30 wiewia en kopwung kak dohla lel pwihn koaros pwungpene ma pwihn koaros kihda arail mweimwei en wia soanget ni nting. Ahpw, ma kowe de wehi en sukuhl sohlahr mwahuki iang kopwung ni ansou wet, ansou en rahn 45 pahn tepida ni rahn mwuri.

### Doaropwe en Pwungpene ni Nting

Ma kumwail pwungpene ni imwin kopwung, kowe oh wehi en sukuhl anahne wiahda inou ni kosonned me:

1. Kowe oh emen tohnwilian wehi en sukuhl me ale mweimwei en wiahda inou sainih; **oh**
2. Kopwung ni wehi sohte lipilapil kak doadoahngki (iangahki mwoalen kowpung en State me kak iang soang en kopwung wet) de nan mwoalen kopwung en district nan United States de kempa en State Educational Agency, ma nomw State ahniki soang en wiewia ieu me mweidang met.

### Ansou en kasawih pilapil

Ma kowe oh wehi en sukuhl pwungpene ni imwin kopwung, emen kumwa sohte lipilapil kak kasehla pwung wet mwohn rahn en pisnes 3 mwuring kowe oh wehi en sukuhl sainih doaropwe en pwungpene.

# Kopwung pid kampilein kan

## Kopwung ni Sohte Uhpoar

34 CFR §300.511; K.S.A. 72-3415; K.S.A. 72-3416; K.A.R. 91-40-29(b)

### Ni Oaralap

Ni pekipek en kopwung wiahda, kowe de wehi en sukuhl ahniki pwung en iang kopwung ni sohte uhpoar, me kaselehda nan pali en ***Kampelein*** oh ***Padahk kan en Kamwahuiala*** kan.

### Sounkopwung ni Sohte Uhpoar Men

Ni tikitik, sounkopwung anahne:

1. Sohte kak kin doadoahk rehn kempa en State Educational Agency de wehi en sukuhl me kin sewese seri ale padahk. Ahpw, emen sohte kin doadoahk rehn kempa pwehki ah ale mwoni en iang doadoahk en sounkopwung men;
2. Sohte kak pein kesempwaliki lipwen kopwung ni ah mour de ah doadoahk;
3. Wehwehki kosonned en IDEA kan, kosonned en Federal oh State kan pid KIDEA, oh kopwung me mwoalen kopwung wiahdahr pid IDEA; **oh**
4. Wehwehki ia mwomwen kaunih mihting en kopwung kan oh ia mwomwen ntingidi pilapil en kopwung nin duwen kosonned mwahl kan.
5. \*Pwehn iang doadoahk en sounkpwung de tohndoadoahk en kasawih kehs en state men, aramas anahne kin wia doadoahk en sounsawas ni mwomwe mwahu nin duwen kosonned en state ni ah kin wia ah doadoahk ie K.A.R. 91-40-29(b)

Wehi en sukuhl kan koaros anahne kolokol doaropwe en his me kak iang doadaohk en sounkopwung me kaselehda dahme re kak iang doadoahk wet.

### Audepen kopwung

Pwihn (kowe de wehi en sukuhl) me peki kopwung sohte kak kihda ire kan me sohte pil iang kaselehda nan kampelein, ahpw ma pwihn teio pwungki.

### Uwen ansou en peki kopwung

Kowe de wehi en sukuhl anahne peki kopwung mwohn pahr riau mwurin ahmw wehwehki ire kan nan kampelein.

### Uwen asnou tohrohr kan

Uwen ansou me kaselehda powe sohte pwung pid ahmw kehs ma ke sohte kak peki kopwung pwehki:

1. Wehi en sukuhl likamw me re kamwahuiala ahpwahl me kahrehda ahmw kihda kampelein; **de**
2. Wehi en sukuhl sohte kihong uhk ire kan ni arail pwukoah nin duwen kosonned en Pali B en IDEA de kosonned en state.

## Pwung en Kopwung Kan

34 CFR §300.512; K.S.A. 72-3416(b)

### Oaralap

Mie ahmw pwung en wilan pein kowe ni kopwung (iangahki kopwung pid kalokalok kan) de ni repenpwung sapahl pwehn kilang mehn kadehde teikan, me kaselehda pahnangin pali en ***Repenpwung Sapahl en Pilapil, ni sohte uhpoar***. Pil, pwihn koaros nan kopwung ahniki pwung en:

1. Wahdo sounsawas en kosonned teikan de aramas teikan me wehwehki ahpwahl en seri tohrohr kan;
2. Peki sounsawas en kosonned en wilianiraildi ni kopwung;
3. Kihda mehn kadehde kan oh idek rehn sounkadehde kan me iang kopwung;
4. Sapungki kihda en mehn kadehde me pwihn teio sohte ale rahn 5 mwohn kopwung;
5. Ale rekord en kopwung me nting, de ma ke mwahuki, ni electronic; **oh**
6. Ale doaropwe en pilapil en kopwung kan me nting, de ma ke mwahuki, ni electronic.

### Pakair pid ire kapw kan

Rahn limau mwohn kopwung tepida, kowe oh wehi en sukuhl anahne kaselehiong pwihn teio keseu koaros oh mehn kadehde teikan me ke pilanih doadoangi ni kopwung.

Sounkopwung men kak sapwungki oh kauhdi kihda en mehn kadehde ieu me sohte kapwaiada anahn wet ma pwihn teio sohte pwungki.

### Pwung en pahpa nohno ni kopwung

Ke anahne ale pwung en:

1. Wahdo nomw seri ni mihting;
2. Mweidang aramas sohte lipilapil en iang kopwung; **oh**
3. Ale rekord en pilapil en kopwung ni sohte ahmw pweipwei.

## Pilapil en Kopwung Kan

34 CFR §300.513; K.S.A. 72-3416(g); K.S.A. 72-3415(f); K.S.A. 72-3418(a)

### Pilapil en Sounkopwung Men

Pilapil me sounkopwung men wiahda pid en nomw seri ah koaiehk en iang ale sukuhl ni sohte pweipwei (FAPE) anahne wiahkihda mehn kadehde kan pid FAPE oh sohte ire tohrohr.

Ma mie kampelein me wiewia sohte idawehn pilahn (iangahki “sohte pwihn en IEP douluhl”), sounkpwung men kak pilada me nomw seri sohte ale FAPE ma sapeik pwukat:

1. Karempwe pwung en nomw seri en ale sukuhl ni sohte pweipwei (FAPE);
2. Karempwe ahmw pwung en iang wiahda pilapil pid nomw seri oh ah pwung en ale sukuhl ni sohte pweipwei (FAPE); **de**
3. Kahreda nomw seri en sohte ale kamwahu en sukuhl ieu.

Emen sohte kak wehwehki ire kan powe en kalikehdi sounkopwung me en pilada me wehi en sukuhl anahne kapwaida kosonned en mehn silepe kan nan kosonned en Federal nin duwen Pali B en IDEA (34 CFR §§300.500 through 300.536) de kosonned en state.

Ire kan pahnangin pali en ***Ia mwomwen kihda kampelein pid kopwung; Kampelein pid kopwung; Doaropwe en model kan; Padahk kan en Kamwauiala; Kopwung ni sohte uhpoar; Pwung en kopwung kan; Pilapil en kopwung kan*** (34 CFR §§300.507 through 300.513; K.S.A. 72-3415 & 3416), sohte kak karempwe ahmw pwung en peki kopwung rehn kempa en State Educational Agency.

### Pekipek tohrohr en iang kopwung

Emen sohte kak wehwehki ire ieu nan pali en kosonned en Federal nan Pali B en IDEA (34 CFR §§300.500 through 300.536) en karewmpe ahmw pwung en peki pil ehu kopwung likin kopwung me ke pekiehr.

### Pilapil kan me kihong pwihn en keseu oh aramas teikan

Kempa en State Educational Agency de wehi en sukuhl (ih me pwukoahki ahmw kopwung) anahne wia soang pwukat mwurin arail kasehla ire kan pid ihs kowe:

1. Kihong pwihn en keseu en sukuhl en State pilapil kan pid kopwung de repenpwung sapahl; **oh**
2. Mweidang aramas sohte lipilapil en iang ale pilapil pwukat.

# Repenpwung Sapahl Kan

## Pilapil ni Imwi; Repenpwung Sapahl; Keseu ni Sohte Uhpoar

34 CFR §300.514; K.S.A 72-3416(h); K.S.A. 72-3418(a), (b), (c)

### Pilapil ni imwi

Pilapil en kopwung (iangahki kopwung pid kalokalok en seri tohrohr men) iei pilapil ni imwi, ahpw me pwihn koaros me iang kopwung (kowe de wehi en sukuhl) kak peki repenpwung sapahl rehn kempa en State Educational Agency.

\*Wiewia en kampelein en state kan iangahki pwung en pahpa nohno oh wehi en sukuhl en peki repenpwung sapahl pid liwen kopwung. K.A.R. 91-40-51(f)

### Repenpwung Sapahl en Pilapil Kan; keseu ni sohte uhpoar

Ma pwihn me iang kopung (kowe de wehi en sukuhl) sohte pwungki lipwe kan, pwihn wet kak peki repenpwung sapahl rehn kempa en State Educational Agency.

Ma mie repenpwung sapahl, kempa en State Educational Agency anahne wia keseu ni sohte uhpoar pid lipwe oh pilapil en kopwung ko. Kaun me wia keseu wet anahne:

1. Kasawih rekord en kopwung douluhl;
2. Tehk mwahu me wiewia en kopwung kapwaiada kosonned kan;
3. Peki ale mehn kadehde teikan. Ma mie kopwung me wiawi pwehn ale mehn kadehde pwukat, pwung kan me kaselehda pahnangin pali en ***Pwung en Kopwung Kan*** pil pwung;
4. Mweidang pwihn koaros en kihda arail madamadau ni nting de arail tuhwong sounkopwung men ma e mwahuki;
5. Wiahda pein ah pilapil mwurin imwin keseu; **oh**
6. Kihong kowe oh wehi en sukuhl doaropwe me kaselehda pilapil kan.

### Pilapil me kinhong pwihn en keseu oh aramas teikan

Kempa en State Educational Agency, mwurin arail kasehla ire kan pid ihs kowe, anahne:

1. Kihong pwihn en keseu en sukuhl en State pilapil kan pid kopwung de repenpwung sapahl; **oh**
2. Mweidang aramas sohte lipilapil en iang ale pilapil pwukat.

### Pilapil ni Imwi

Pilapil en sounkopwung men iei pilapil ni imwi, ahpw ma kowe de wehi en sukuhl peki kopwung rehn mwoalen kopwung en koapwoarment, nin duwen padahk me kaselehda nan pali en ***Wiewia Civil Kan, Iangahki Ansou en Kolehdi Wiewia Ko.***

Ansou oh Uwen Mengei Wia Kopwung oh Keseu Kan

34 CFR §300.515; K.A.R. 91-40-28(f), (g); K.S.A. 72-3418(b)

Wehi en sukuhl anahne tehk mwahu me rahn 45 mwurin imwin ansou en rahn 30 en mihting en pwungpene kan de, nin duwen ire kan nan pali en ***Kawekila ansou en kamwauiala en rahn 30***, me rahn 45 mwurin imwin ansou me wekilahro:

1. Pilapil ni imwi wiahda nan kopwung; **oh**
2. Koapih en doaropwe en pilapilo kadaralang kowe oh wehi en sukuhl.

Kempa en State Educational Agency anahne tehk mwhau me rahn 30 mwurin arail ale pekipek en wia keseu:

1. Pilapil ni imwi wiahda nan kopwung; **oh**
2. Koapih en doaropwe en pilapilo kadaralang kowe oh wehi en sukuhl.

Sounkopwung men kak kapwandala uwen ansou mwurin ansou me kaselehda powe ko (rahn 45 mwurin pilapil en kopwung oh rahn 30 pid pilapil en keseu) ma kowe de wehi en sukuhl peki kapwandala.

Kopwung oh keseu koaros anahne wiawi ni ansou oh wasa me kowe oh nomw seri mwahuki oh sohte kahrehda ahpwahl akan.

## Wiewia Civil Kan, Iangahki Ansou en Kolehdi Wiewia Ko

34 CFR §300.516; K.S.A. 72-3418(c), (d), (e)

### Ni Oaralap

Pwihn sohte lipilapil (kowe de wehi en sukuhl) me sohte pwungki pilapil en keseu en State ahniki pwung en peki kopwung ni mwoalen en kopwung en koapwoarment pid ahpwahl me kahrehda kopwung keieu (iangahki kopwung pid kalokalok en seri tohrohr men). Wiewia wet kak wiawi ni mwoalen kopwung en State (me ale mweimwei en iang soang en kopwung wet) de nan mwoalen kopwung en district en United States mehnda soang en ahpwahl.

### Irepen Ansou

\* Pwihn (kowe de wehi en sukuhl) me wia soanget ahniki rahn 30 mwurin rahn me pilapil en keseu en State wiahda pwehn peki kopwung rehn mwoalen kowpung en koapwoarment (K.S.A. 72-3418(d)).

### Padahk Teikan

Ni wiewia en civil kan, mwoalen kopwung:

1. Ale rekord en wiewia kan me wiawi mwowe;
2. Karonge mehn kadehde kapw ni ahmw pekipek de en wehi en sukuhl ah pekipek; **oh**
3. Wiahda ah pilapil nin duwen mehn kadehde koaros oh kak pilada wia nsene ni ah madamadau.

Ni ansou me mie anahne peh, soang en relief kak iangahki isais en sukuhl en private de soang en sawas en sukuhl teikan.

### Mweimwei en mwoalen kopwung en wehi

Mwoalen kopwung en district en United States ale mweimwei en kadeik wiewia kan me kaselehda nan Pali B en IDEA mehna soang en ahpwahl me wiawi.

### Kosonned pid wiahda

Sohte nan Pali B en IDEA karempwe pwung, padahk, oh lipwe kan me emen kin ale nin duwen U.S. Constitution, kosonned en Americans with Disabilities Act of 1990, Title V of the Rehabilitation Act of 1973 (Section 504), de kosonned en Federal teikan me apwahih pwung en seri pakolong kan, ahpw mwohn emen kak peki iang ale padahk kan me kaselehda powe pwehn ale lipwen Pali B en IDEA, padahk kan powe anahne nekiehr ni unsek. Met wehwehi me mie lipwen kosonned teikan me ke pil kak wehwehki nan Pali B en IDEA, ahpw ke anahne wia uwen ahmw kak en idawehn kosonned en Pali B en IDEA oh peki kopwung oh keseu nin duwen kosonnedo mwohn ahmw kak soang ale lipwen kosonned teiko oh mwohn ahmw kak peki kopwung rehn mwoalen kopwung ieu.

## Soang en Kilahs Dah Seri Pahn Iang ni Ansou me Kopwung Wiawi

34 CFR §300.518; K.S.A. 72-3416(d); K.A.R. 91-40-31

Ahpw nin duwen ire kan nan pali en ***Padahk pid Kalokepe en Seri Tohrohr Kan,*** ni ansou me pekipek en kopwung kohlang pwihn teio, nan ansou en kopwung, oh ni ah awiawi wehwehki pilapil en kopwung, ah ma kowe oh wehi en sukuhl sohte pilada wekila, nomw seri anahne mih nan ah kilahs me e kin iang mwowe.

Ma pekipek en kopwung iangahki aplikeisin en iang sukuhl en public, nomw seri, ni ahmw mweidang, anahne iang sukuhl rehn seri teikan lel imwin kopwung.

Ma pekipek en kopwung iangahki aplikeisin en iang ale soang en sawas kan nan Pali B en IDEA pid seri tohrohr men me kohsang sawas en Pali C en IDEA lel Pali B en IDEA oh me sohlahr kak ale sawas en Pali C kan pwehki seri laud sang sounpar siluh, wehi en sukuhl sohte anahne kihda sawas en Pali C kan. Ma nomw seri kak ale sawas nan Pali B en IDEA oh ke mweidang nomw seri en tepida iang ale sawas en sukuhl tohrohr kan, nin duwen pilapil en kopwungo, wehi en sukuhl anahne kihda soang en sawas me kumwail koaros pwungki seri anahne ale (kumwail pwungkihpene sawas ko).

Ma sounkopwung en State men pwungki me nomw seri anahne iang pil ehu kilahs, nomw seri anahne kin iang kliahs kapw wet nin duwen ansou me kopung wiawi.

## Pweinen Sounsawas Kan

34 CFR §300.517; K.S.A. 72-3418(e)(4)

### Ni Oaralap

Ni wiewia de kopwung me wiahda nan Pali B en IDEA, mwoalen kopwung, ni nsene, kak mweidanguhk en alehdi isais en nomw sounsawas kan, ma ke kana.

Ni wiewia de kopwung me wiahda nan Pali B en IDEA, mwoalen kopwung, ni nsene, kak mweidang kempa en State Educational Agnecy de wehi en sukuhl en alehdi isais en nah sounsawas kan, me nomw sounsawas pahn pwainda, ma sounsawas: (a) peki kopwung rehn mwoalen kopwung me re leme sohte mia anahne peh; **de** (b) doula soang peki kopwung mehnda sohte mie anahne peh; **de**

Ni wiewia de kopwung me wiahda nan Pali B en IDEA, mwoalen kopwung, ni nsene, kak mweidang kempa en State Educational Agnecy de wehi en sukuhl en alehdi isais en nah sounsawas kan, me kowe de nomw sounsawas pahn pwainda, ma ahmw pekipek en kopwung wiawi pwehn karempwe de kedirepe de kahrehda pweinen kopwung en lalaudla.

### Alehdi Isais Kan

Mwoalen kopwung mweidang pwihn en alehdi isais nin duwen:

1. Uwen pweinen iei uwen pweine mwahl ni wehi en wia soang en wiewia kan me wiawi. Sohte bonus de mehn kapat ieu kak iang wehwehki uwen pweine.
2. Ke sohte kak ale pweinen sounsawas de isiais teikan ni kopwung en Pali B en IDEA pid sawas kan me wiawi mwurin pilapil en kopwung wiahda ma ke:
   1. Pekipek wiahda nin duwen ansou me koasoandi nan Rule 68 en kosonned en Federal Rules of Civil Procedure de, ni kopwung de keseu en State, ni ansou sohte lipilapil mwohn rahn 10 mowhn tepidahn wiewia kan;
   2. Ke sohte pwungki ale offer mwohn rahn 10 mwurin arail kihda; **oh**
   3. Sounkopwung men wehwehki me lipwehn kopwung tikitiksang lipwen offer me re kihonguhk.

Mehnda ire kan powe, ke kak alehdi isais ma ke kana oh re medemedewe me mie katepe mwahu pid dahme ahmw kahng ale offer.

1. Ke sohte kak ale isais pid mihting en individualized education program (IEP) ahpw ma mihting wiawi pwehki kopwung de wiewia en mwoalen kopwung.
2. Ke pil sohte kak ale isais pid kopwung en mediation, ni duwen ire kan kaselehda nan pali en Kopwung en Mediation.

Mihting en pwungpene, nin duwen ire kan nan pali en Resolution Process, sohte ehu soang en lipwen kopwung de wiewia en mwoalen kopwung, eri ke sohte kak ale isais en pweinen sounsawas kan nan mihting pwukat.

Mwoalen kopwung kin katikitikla, ma mie anahne peh, uwen pweinen sounsawas nan Pali B en IDEA, ma re diar me:

1. Kowe, de ahmw sounsawas men, ni wiewia en kopwung, kapwandala pilapil en kopwung;
2. Uwen pweinen sounsawas laudsang uwen pweinen sounsawas teikan nan wehi me kin wia soang en sawas duwepenete;
3. Uwen ansou de doadoahk me sounsawas wia laudsang mie anahne peh nin duwen soang en kopwung me wiawi; **de**
4. Sounsawas me wilianuhkidi sohte kihong wehi en sukuhl ire kan me re anahne ni pekipek en kopwung nin duwen ire kan me kaselehda nan pali en ***Kampelein en kopwung***.

Ah, mwoalen kopwung sohte anahne katikitikla isais me re medemedewe me State de wehi en sukuhl kapwandala pilapil en kopwung de sohte kapwaiada padahk en mehn silepe kan nan Pali B en IDEA.

# Padahk pid Kalokepe en Seri Tohrohr Kan

## WEHEHKI: PALI WET SOHTE MEHLEL PID SERI ME INENEN LOALEKENG

## Mweimwei en Tohndoadoahk en Sukuhl Kan

34 CFR §300.530

### Pilapil pid kehs ehute

Tohdoadoahk en sukuhl kan kak kesempwaliki ire tohrohr pid ehuehu kehs ni arail pilada ma seri anahne iang pil ehu kilahs nin duwen padahk kan me kaselehda pah pid kalokalok en seri tohrohr men me sohte kapwaiada kosonned en sukuhl kan.

### Ni Oaralap

Duwehte re kin wia ma seri mwahl men sohte kapwaiada kosonned, tohdoadoahk en sukuhl kan kak kihsang kilahs seri tohrohr men nan **rahn en sukuhl 10** ma e sohte kapwaiada kosonned en sukuhl kan oh kahrehda seri en iang pil ehu kilahs de mih nan imwe.Ma seri tohrohr men sapeik kosonned teikan nan pahr en sukuhl, tohndoadoahk ko kak kihsang ah kilahs rahn en sukuhl 10 ni ah sapeik ma kihsang pwukat kapatpene sohte kahrehda arail kawekila menia kilahs seri tohrohr menet kin iang ni unsek (kilang kawehwe nan pali en ***Wekid en Kilahs me Seri Kin Iang Pwehki Kalokalok***).

Ma seri tohrohr men sohte kak iang ah kilahs rahn en sukuhl 10 de laud sang nan ehu ehu pahr, wehi en sukuhl anahne kihong seri soang en sawas kan me kaselehda nan pali en ***Sawas Kan*** ni seri menet sohte iang ah kilahs mwuri.

### Mweimwei Tohrohr

Ma soang en pakolong en seri tohrohr men sohte kahrehda ah sapeik (kilang pali en ***Wehwehki ma pakolong kahrehda wiewia suwed kan***) oh kalokalok peh pahn kahrehda seri en sohte iang ah kilahs rahn 10 de laudsang, kalokalok me seri pahn ale kak duwehte soang en kalokalok me seri teikan kin ale, ahpw sukuhl anahne kihong seri tohrohr men soang en sawas me kaselehda nan pali en ***Sawas Kan***. En seri ah Pwihn en IEP pahn pilada soang en kilahs dah seri pahn iang ni ah ale sawas pwukat.

### Sawas Kan

Wehi en sukuhl sohte anahne kihong seri tohrohr men soang en sawas kan pah ma seri sohte ale kalokalok en kihsang ah kilahs **rahn en sukuhl 10 de tikitiksang** nan ehu pahr en sukuhl.

A child with a disability who is removed from the child’s current placement for **more than 10 school days** and the behavior is not a manifestation of the child’s disability (see subheading, ***Wehwehki ma pakolong kahrehda wiewia suwed kan***) or who is removed under special circumstances (see the subheading, ***Katepe Tohrohr Kan***) must:

Seri tohrohr men me ale kalokalok en kihsang ah kilahs rahn en sukuhl 10 de laudsang nan pahr en sukuhl oh ah pakolong sohte kahrehda ah sapeik (kilang pali en ***Wehwehki ma pakolong kahrehda wiewia suwed kan***) de anahne kihsang ah kilahs pwehki katepe tohrohr ieu (kilang pali en ***Katepe Tohrohr Kan***) anahne:

1. Kin iang ale sawas en sukuhl kan (koaiehk en ale sukuhl ni sohte pweipwei), pwe seri kakale padahk en sukuhl mwahl ah nan pil ehu kilahs (mwein pid ansou tikitik), oh kapwaiada goal kan nan ah pilahn en IEP; **oh**
2. Iang ale dehs en wehwehki ah wiewia kan, ma mie anahne peh, oh iang ale sawas en wiewia kan pwehn sewese seri sohlahr wia soang en wiewia kan me kahrehda kalokalok.

Mwurin seri tohrohr men kihsang ah kilahs nan **rahn en sukuhl 10** nan pahr ehu, oh **ma** kihsang en kilahs wet iei **rahn en sukuhl 10** de tikitiksang **oh** ma kihsang sohte kahrehda seri en kin iang pil ehu kilahs (kilang kawehwe pah), **eri** tohndoadoahk en sukuhl kan, iangahki kaun en sukuhl, kaun en padahk tohrohr kan de wiliepe kan, oh sounpadahk en seri (K.A.R. 91-40-33(b)) kak pilada soang en sawas dah seri anahne pwehn pwurehng kin ale padahk en sukuhl mwahl ah nan pil ehu kilahs (mwein pid ansou tikitik), oh kapwaiada goal kan nan ah pilahn en IEP.

Ma re kihsang ah kilahs oh seri pahn kin iang pil ehu kilahs (kilang ire kan nan pali en ***Wekid en Kilahs me Seri Kin Iang Pwehki Kalokalok***), en seri ah Pwihn en IEP pilada soang en sawas dah seri anahne pwehn pwurehng kin ale padahk en sukuhl mwahl ah nan pil ehu kilahs (mwein pid ansou tikitik), oh kapwaiada goal kan nan ah pilahn en IEP.

### Wehwehki ma pakolong kahrehda wiewia suwed kan

Mwohn **rahn en sukuhl 10** mwurin arail kihsang seri tohrohr ah kilahs pwehki ah sapeik kosonned en sukuhl kan (ah kaidehn kihsang ieu me **rahn en sukuhl 10** de tikitiksang), wehi en sukuhl, kowe, oh tohnpwihn en IEP teikan (me kowe oh wehi en sukuhl pilada) anahne kasawih iren kesempwal koaros nan en seri ah file, iangahki ah pilahn en IEP, dahme sounpadahk kan koasoai, oh ire kan me ke kihda, pwehn wehwehki:

1. Ma en seri ah pakolong kahrehda, ni mwomwe tikitik de laud, ah wiewia suwed kan me kahrehda kalokalok; de
2. Ma wehi en sukuhl sohte kapwaiada en seri ah pilahn en IEP oh met kahrehda wiewia suwed ko.

Ma wehi en sukuhl, kowe, de tohnpwihn en IEP kan wehwehki me ire ieu powe pwung, met wehwehki me pakolong kahrehda en seri ah wiewia suwed kan.

Ma wehi en sukuhl, kowe, de tohnpwihn en IEP kan wehwehki me wehi en sukuhl sohte kapwaiada en seri ah pilahn en IEP, wehi en sukuhl anahne kamwahuiala ni mwadang.

### Kalokalok pwehki en seri ah pakolong kahrehda sapeik

Ma wehi en sukuhl, kowe, de tohnpwihn en IEP kan wehwehki me en seri ah pakolong karehda en seri ah wiewia suwed kan, Pwihn en IEP anahne:

1. Wia dehs en wiewia kan, ahpw ma wehi en sukuhl kihongehr seri menet dehs en wiewia kan ni mahso me kahrehda seri en iang pil ehu kilahs, oh wiahda en seri ah pilahn en kawekila wiewia suwed ko; **de**
2. Ma re wiahdahr pilahn en kawekila wiewia suwed, re anahne kasawih pilahn oh kawekila ma mie anahne peh.

Aphw ni ansou kan me kaselehda nan pali en ***Katepe tohrohr kan***, wehi en sukuhl anahne mweidang nomw seri en pwurala ah kilahs, ahpw ma kowe oh wehi en sukuhl pwungkihpene kawekila soang en kilahs dah seri kin iang nin duwen ah pilahn en kawekila wiewia suwed kan.

### Katepe tohrohr kan

Mehnda ma en seri ah pakolong kahrehda sapeik de soh, tohndoadoahk en sukuhl kak kihsang ah kilahs (nin duwen madamadau en Pwihn en IEP) tikitiksang rahn 45, ma nomw seri:

1. Wahdo sukuhl kesik de naip (kilang kawehwe pah) de wahla sapwen sukuhl de pil ehu wasa me wehi en sukuhl de kempa en State Educational Agency sapweniki;
2. Wahdo de kang mehn kasaliel kan (kilang kawehwe pah), netkihla soang en mehn kasaliel pwukat (kilang kawehwe pah), ni ah mih ni sukuhl, sapwen sukuhl de pil ehu wasa me wehi en sukuhl de kempa en State Educational Agency sapweniki; **de**
3. Kahrehda ohla en paliweren pil emen (kilang kawehwe pah) ni ah mih ni sukuhl, sapwen sukuhl de pil ehu wasa me wehi en sukuhl de kempa en State Educational Agency sapweniki

### Kawehwe Kan

*Mehn kasaliel* wehwehki soang en drug de mehn kasaliel me kaselehda nan pali I, II, III, IV, de V nan pali 202(c) en kosonned en Controlled Substances Act (21 U.S.C. 812(c)).

*Mehn kasaliel suwed* wehwehki mehn kasaliel; ahpw kaidehn soang en mehn kasaliel kan me emen ale mweimwei en kolokol oh kang oh me tohnwini de pil emen me ale mweimwei kihong nin duwen kosonned en Act de soang en kosonned en Federal teikan.

*Ohla en paliwar laud* wehwehki ‘‘ohla en paliwar laud’’ nan pali (3) nan oaratik (h) en pali 1365 en oaralap 18, United States Code.

*Tehtehn mahwin* wehwehki ‘‘tehtehn mahwin” nan pali (2) en oaratik keieu (g) en pali 930 en oaralap 18, United States Code.

### Pakair

Ni rahn me e pilada en kawekila soang en kilahs me nomw seri kin iang pwehki seri sohte kapwaiada kosonned en sukuhl kan, wehi en sukuhl anahne lelekinuhk pilapil wet oh karadawei pakair pid mehn silepe kan.

## Wekid en Kilahs me Seri Kin Iang Pwehki Kalokalok

34 CFR §300.536

Kihsang en nomw seri sang kilahs me e kin iang iei **wekid en kilahs me seri kin iang pwehki kalokalok** ma:

1. Re kihsang kilahs nomw seri rahn 10 ni unsek; **de**
2. Nomw seri kin kihsang ah kilahs pwehki:
   1. Rahn koaros me e kihsang kilahs kapatpene wiahda laud sang rahn 10 nan ehu pahr en sukuhl;
   2. En nomw seri ah wiewia duwehte ah wiewia kan ni ansou teikan me re kihsang kilahs nomw seri; oh
   3. Ire kesempwal teikan, iangahki uwen ansou me e sohlahr kin iang ah kilahs, oh uwen mwahl soang en wiewia suwed pwukat kin wiawi.

Ma nomw seri kin kihsang ah kilahs, tohndoadoahk en sukuhl pahn pilada ma met wehwehki wekid en kilahs me nomw seri pahn kin iang, oh ma ke sapwungki, ke kak peki kopwung.

## Soang en Kilahs Kapw Dah Seri Pahn Iang

34 CFR § 300.531

Pwihn en individualized education program (IEP) kin pilada soang en kilahs kapw dah seri pahn iang mwurin wiewia suwed me kahrehda **wekid en kilahs me nomw seri kin iang**, nin duwen ire kan nan pali en ***Mweimwei tohrohr*** and ***Katepe toh***

34 CFR § 300.532

### Ni Oaralap

Ke kak kihda kampelein pid kopwung (kilang pali en ***Ia mwomwen kihda kampelein pid kopwung***) pwehn peki ale kopwung ma ke sapwungki:

1. Pilapil pid soang en kilahs dah nomw seri pahn iang nan padahk en kalokalok pwukat; **de**
2. Mwowmen wehwehki ma pakolong kahrehda wiewia suwed nin duwen padahk kan powe.

Wehi en sukuhl kak kihda kampelein pid kopwung (kilang poweo) pwehn peki kopwung ma e kamehlele me mie keper en nomw seri mih nan kilahs rehn seri teikan oh me ohla en nomw seri de seri teikan kak wiawi.

### Mweimwei en sounkopwung men

Sounkopwung men me kapwaiada anahn akan me kaselehda nan pali en ***Sounkopwung me sohte uhpoar*** anahne kaunih kopwung oh wiahda pilapil. Sounkopwung men kak:

1. Kahrehda nomw seri en pwurala ah kilahs mwurin e kihsang pwehki sounkopwung men kamehlele me sohte anahne pehn kihsang kilahs pid anahn akan nan pali en ***Mweimwei en tohndoadoahk en sukuhl kan***, de me en nomw seri ah pakolong kahrehda ah wiewia suwed kan; **de**
2. Kahrehda nomw seri en iang pil ehu kilahs nan rahn 45 de tikitiksang ma sounkopwung men kamehlele me mie keper en nomw seri mih nan kilahs rehn seri teikan oh me ohla en nomw seri de seri teikan kak wiawi.

Kumwail kak pwureng iang kopwung ma wehi en sukuhl kamehlele me mie keper en nomw seri mih nan kilahs rehn seri teikan oh me ohla en nomw seri de seri teikan kak wiawi.

Ni kowe de wehi en sukuhl kihda kampelein pid kopwung pwehn peki kopwung, kopwung kapw anahne wiawi me kapwaiada padahk kan me kaselehda nan pali en ***Ia mwomwen kihda kampelein pid kopwung, Kopwung pid kampelein kan***,oh ***Repenpwung sapahl kan; Keseu ni sohte uhpoar,*** ahpw ni ansou kan pah:

1. Kempa en State Educational Agency de wehi en sukuhl koasoandi kopwung mwadang me wiawi mwohn rahn en sukuhl **20** mwurin pekipek en kopwung oh kahrehda pilapil mwohn rahn en sukuhl **10** mwuring mihting en kopwung.
2. Ahpw ma kowe oh wehi en sukuhl pwungkihpene sohte wia kopwung, de pwungkihpene iang kopwung en mediation, mihting en pwungpene ieu anahne wiawi mwohn rahn **isuh** mwurin pakair pid kampelein. Kopwung kak wiawi ahpw ma pwihn koaros pwungkihpene pilapil mwohn rahn **15** mwurin pakair pid kampelein.
3. State kak wiahda padahk tohohr pid kopwung mwadang kan likin padahk pid ansou kan, ahpw padahk pwukat anahne kapwaiada padahk kan me kaselehda nan doaropwe wet pid kopwung.

Kowe de wehi en sukuhl kak peki repenpwung sapahl nan kopwung mwadang nin duwen padahk en kopwung teikan (kilang pali en ***Repenpwung sapahl***).

## Kilahs me Seri Pahn Iang ni Repenpwung Sapahl

34 CFR §300.533

Me kaselehda powe, ni kowe de wehi en sukuhl kihda kampelein pid kalokalok, nomw seri anahne (ahpw ma kowe oh wehi en sukuhl pwungkihpene mehkot wehsang met) kin iang kilahs en sukuhl ohte lel sounkopwung men wiahda ah pilapil, de lel ni ansou me ansou en kihsang kilahs imwi me kaselehda nan pali en ***Mweimwei en Tohndoadoahk en Sukuhl Kan***, menia me wiawi mahs.

## Mehn Silepe Kan pid Seri me Sohte kak Ale Sawas en Sukuhl Tohrohr Kan

34 CFR §300.534

### Ni Oaralap

Ma nomw seri saik ale sawas en sukuhl tohrohr oh sapeik kosonned en sukuhl, mehnda me sukuhl wehwehkiehr (kilang ire kan pah) mwohn wiewia suwed me nomw seri ahniki soang en pakolong, nomw seri kak ale mehn silepe kan me kaselehda nan pakair wet.

### Mwomwen sukuhl wehwehki me seri pakolong pid kalokalok

Wehi en sukuhl wehwehki me nomw seri pakolong ma, mwohn wiewia suwed wiawi:

1. Ke leleki ni nting tohndoadoahk de kaun en kempa en sukuhl, de en nomw seri ah sounpadahk, me nomw seri anahne sawas en sukuhl tohrohr;
2. Ke peki keseu pid koaiehk en nomw seri en ale sawas en sukuhl tohrohr kan nin duwen Pali B en IDEA; **de**
3. En nomw seri ah sounpadahk de tohnsukuhl teikan kihda arail pwunod pid wiewia en nomw seri kan oh leleki kaun en sawas en sukuhl tohrohr men de pil emen kaun en wehi en sukuhl.

### Kaidehn

Wehi en sukuhl sohte wehwehki ma:

1. Ke sohte pwungki iang keseu en nomw seri de kahng nomw seri ale sawas en sukuhl tohrohr kan; **de**
2. Nomw seri iang keseu oh re pilada me e sohte kapwaiada padahk pid seri tohrohr men nan Pali B en IDEA.

### Padahk kan me pwung ma sukuhl sohte wehwehki

Ma wehi en sukuhl sohte wehwehki me nomw seri pakolong oh kaloke, nin duwen ire kan nan pali en ***Mwomwen sukuhl wehwehki me seri pakolong pid kalokalok*** oh ***Kaidehn***, nomw seri kak ale kalokalok duwehte seri teikan me sohte ahniki pakolong.

Ah ma mie pekipek en kasawih ma nomw seri iei soang en seri tohrohr men pid kalokalok, keseu anahne wiawi ni mwadang.

Lel ansou me keseu nekla, nomw seri anahne kapwaiada dahme tohnsukuhl koasoandi, iangahki mih nan imwe oh sohte iang sukuhl.

Ma keseu kaselehda me nomw seri iei seri tohrohr men, nin duwen ire kan en keseu me wehi en sukuhl wiahda, de ire kan me ke kihda, wehi en sukuhl anahne kihong nomw seri sawas en sukuhl tohrohr kan nin duwen Pali B en IDEA, iangahki padahk en kalokalok kan me kaselehda poweo.

## Peki Sawas en Polis oh Sounkopwung en Wehi Kan oh Arail Wiewia

34 CFR §300.535

Part B en IDEA sohte:

1. Kalikehdi pwihn en peki sawas en polis de kempa en koapwoarment teikan ma seri tohrohr men wiahda dihpw en kosonned; **de**
2. Kalikehdi polis en State de sounkpwung teikan wia arail pwukoah pid apwahlih kosonned en Federal oh State kan ma seri tohrohr wiahda dihpw en kosonned.

### Kihpeseng en rekord kan

Ma wehi en sukuhl leleki polis pid seri tohrohr men me wiahda dihpw en kosonned, wehi en sukuhl anahne:

1. Tehk mwahu me rekord koaros pid seri tohrohr men oh ah sawas en sukuhl oh kalokalok kan kihong pwihn en koapwoarment me re leleki pid dihpw; **oh**
2. Kihda rekord pwukat nin duwen kosonned en Family Educational Rights and Privacy Act (FERPA).

# Anahn Akan Pid Pilapil en Pahpa Nohno Kahrehda Neirail Seri Iang Sukuhl en Private Kan ni Pweinen Koapwoarment

## Anahn en Federal Kan Pid Seri me Pilada Iang Sukuhl en Private Kan

34 CFR §300.131 through 34 CFR §144

Pali B en IDEA sohte koasoandi me wehi en sukuhl anahne pwain en nomw seri ah iang sukuhl en private, iangahki soang en sawas en sukuhl tohrohr me e kin ale ni sukuhlo, ma wehi en sukuhl mweidang nomw seri iang sukuhl ni sohte pweipwei (FAPE) ah kowe oh nomw seri pilada iag sukuhl en private ieu. Ahpw, wehi en sukuhl ni wehi me nomw seri kin mihmi ie anahne wadek nomw seri nan pwihn en seri tohrohr kan me anahne ale sawas nin duwen padahk en Pali B kan pid seri me anahne sawas ahpw pahpa nohno pilada me neirail seri pahn iang sukuhl en private ieu nin duwen 34 CFR §§300.131 lel 300.144.

## \*Kosonned en State Pid Seri me Iang Sukuhl en Private Kan

K.S.A. 72-3462 and K.A.R. 91-40-43, 91-40-45, 91-40-46 and 91-40-47

Seri tohrohr kan me kin iang sukuhl en private kan ahniki pwung en iang ale Sukuhl ni Sohte Pweipwei (FAPE), nan pilahn en IEP, nan wehi en sukuhl me seri oh pahpa nohno kin mihmi ie, ni ah pekipek. Ahpw, ni arail koasoaiheng pahpa nohno oh tohndoadoahk en sukuhl en private me seri kin iang, wehi en sukuhl kak pilada menia sukuhl seri tohrohr pahn iang pwehn ale soang en sawas en sukuhl e anahne.

* Ma soang en sawas pwukat mih nan sukuhl en wehi, sukuhl en wehi wet anahne wahdo sukuhl nan weren wehi en sukuhl oh wahla imwe mwurin sukuhl nan weren wehi en sukuhl.
* Ma soang en sawas pwukat mih nan sukuhl en private, pweinen sawas pwukat iei pweinen soang en sawas duwepenete nan sukuhl en wehi.

Wehi en sukuhl sohte anahne kihda sawas, iangahki sawas en wahla seri ni sukuhl, ma seri tohrohr men sohte kin mihmi nan wehi en wehi en sukuhl.

Pahpa nohno en tohnsukuhl en private tohrohr men me kin ale sawas en sukuhl tohrohr nin duwen pilahn en IEP kak peki kopwung de kopwung en mediation.

## Ma Mie Kalelepak Pid FAPE

34 CFR §300.148; K.A.R. 91-40-41

### Ale isais en pweinen iang sukuhl en private

Ma nomw seri tohrohr men ale sawas en sukuhl tohrohr kan nan sukuhl en wehi en sukuhl ni mahso, oh ke pilada kahrehda nomw seri en iang sukuhl en private ieu ah wehi en sukuhl sohte pwungki, sounkopwung men kak kahrehda wehi en sukuhl en pwain pweinen seri iang sukuhl en private ma sounkopwung kamehlele me wehi en sukuhl sohte mweidang nomw seri an iang ale sukuhl ni sohte pweipwei (FAPE), eri mie anahne pen nomw seri iang sukuhl en private ieu. Sounkopwung kak kamehlele met mehnda ma padahk en sukuhl en private sohte kapwaiada padahk en kempa en State Educational Agency de wehi en sukuhl.

### Irepen Isais

Pweine me kaselehda nan pali powe kak katikitikla:

1. Ma: (a) Ni ahmw tuhwong pwihn en individualized education program (IEP) mwohn ahmw pilada en kahrehda nomw seri en iang sukuhl en private, ke sohte ndaiong pwihn en IEP me ke sapwungki arail pilapil pid soang en kilahs dah nomw seri pahn iang, iangahki ahmw pwunod kan oh ahmw mwahuki nomw seri iang sukuhl en private ieu ni pweinen wehi; de (b) Rahn 10 (iangahki rahn kaunop, rahn sarawi, oh holiday kan) mwohn ahmw kihsang nomw seri sukuhl en wehi, ke sohte kihong wehi en sukuhl ahmw pilapil ni nting;
2. Ma, mwohn ahmw kihsang nomw seri sukuhl en wehi, wehi en sukuhl kadaralanguhk pakair me e mwahuki tepida kasawih nomw seri oh ah anahn akan (iangahki katepen arail mwahuki wia keseu me mehlel oh pwung), ahpw ke sohte mweidang nomw seri iang keseu; **de**
3. Mwoalen kopwung kamehlele me ahmw wiewia kan sohte mwahu.

Ahpw, pweine:

1. Sohte kak tikitikla pwehki ke sohte leleki ma: (a) Sukuhl kalikehdi ahmw kihong arail pakair wet; (b) Ke sohte ale pakair pid ahmw pwukoa en kihda pakair; de (c) Ahmw kapwaiada padahk kan powe pahn kahrehda nomw seri en ale apwahl kan; **oh**
2. Nin duwen madamadau en sounkpwung, sohte kak tikitikla pwehki ke sohte kihda pakair ma: (a) Ke sohte kak wadawad de sehse Lokaian Wai; de (b) Ahmw kapwaiada padahk kan powe pahn kahrehda nomw seri en ale apwahl en pepehm kan.